Sahitya Kunj - प्रो. बी.डी. इन्दु - Prof. B. D. Indu\nप्रो. बी.डी. इन्दु\n“ओह ! .... कितना बीहड़ पथ है जीवन का?”\nमधुर आवाज़ ने, जिसमें पीड़ा थी; निस्तब्धता का निवारण किया, परन्तु निवृत वह भी हो गयी जग से, अखण्ड हो गयी नीरवता फिर से। नभमण्डल का तारा पथ सजाये विभावरी अलभ्य अलौकिक शृंगार किये प्रीतम के मधुर मिलन की प्रतीक्षा में मधुरस घोल रही थी। मारुत के मन्द श्वास निखिल धरिणी की काया में बिखर रहे थे-सनसनी सी होती थी। कुमुद की कौमुदी में सौरभ फैल रही थी। तारादीप झिलमिला रहे थे। विचारों का आवर्त विवर्त कल्पना की उड़ानें भरता हुआ मन की घाटियों से टकराकर लौट-लौट आता था।\nमहानील के नीचे धरती की गोद में बीहड़ कानन पथ पर एक अनिन्द्य सुन्दरी बैठी थी; माया भी छलना भी। माया क्यों थी? विधि के उपहारों से, सुन्दर बहारों से। छलना क्यों थी? जग उसको कहता जो था, विभावरी की भान्ति उसकी आहों में प्रियतम की मिलन माधुरी के रत्नदीप नहीं थे वरन् उसी के चतुर्दिक फैले निविड़, तमिस्र, सम्भ्रान्त कानन के मौन के सदृश् मौन-मौन नैराश्य दहक-दहक जाता था जिसकी शाश्वत वह्नि से उसका मन झुलस रहा था। भूत भविष्य की स्मृतियों में उसे नीरव वर्तमान भी कलरव क्रन्दित प्रतीत हो रहा था। जग जगती जब सोती थी, तब वह अपने नीरव सोये हुए वेदनाक्रान्त भाग्य को जगाने जा रही थी; परन्तु, वह यामिनी के अनिन्द्य सौन्दर्यविहित आँचल में सोता ही जाता था। विचारावलि की झिलमिलाहट अचानक रुकी, एक आहट के साथ। वन्य पशुओं से उसको उतना भय न था जितना कि मनुज पशु से। वन्यों के द्वारा उसका जीवन निमिषमात्र में महानिद्रा में सो सकता था, जिससे वह अह रह संतापित था। क्योंकि उसकी आशायें रजनी के निविड़ अन्धकार के सदृश बीहड़ भविष्य में विलय हो रही थीं। मनुज से उसे घृणा हो रही थी क्योंकि उसके सन्तापों ने उसके जीवन को निरीह बना दिया था। निराशाओं में घुल-घुल कर उसको स्वयं से भी घृणा होने लगी थी। परन्तु, यह आहट मानव और पशु दोनों में से किसी का कृत कार्य नहीं था अपितु मारुत के झोकों ने उसे भयातुर कर दिया था। तरुवर से एक सूखा ईंधन गिरा था ...कड़क.... कड़क ...खट्.... खट्.... सरड़... सरड़..सटक.....। देर तक अवाक्, निश्चेष्ट रहकर वह पुनः स्वस्थ हो गई परन्तु मन को अवकाश कहाँ?.…\nजीवन के धुँधलके में भावावेश..... नवनवीन घटनाक्रम..... विविध युद्ध जीवन संगर के…\nन भाई न बहिन... माता-पिता की इकलौती बेटी, दीन कृषक रघुआ की बेटी- निमि। गाँव की सुन्दर छवि ने उसे सँवारा था। पिता जीवट के कर्म करते-करते पुत्र की उद्विग्न आशा को मन में एक कृपण की पूँजी के सदृश निहित किये ही वृद्ध हो गये। तब वह सात वर्ष की थी। शिशिर की वक्र दृष्टि द्रुमदल पर विचर रही थी। सिसकियाँ भरकर पवन के झकोरों के साथ पीतपर्ण लताओं से विदा लेते थे। सन्ताप भरा पवन आगे बढ़ रहा था; किसी अदृष्ट की ओर।\n“भयंकर शीत है, प्राण निकले से जाते हैं,” माता का अवसाद मुखर हो रहा था।\nआ..!! ...बेटी निमि !....अग्नि के निकट बैठ, यहाँ शीत कम है।”\nपिताजी को भी बिठा दो न माँ आग के निकट, खाट पर पड़े ठिठुर रहे हैं वे।”\n“नहीं बेटी नहीं.... वह नहीं बैठ सकेंगे। अच्छा तो चल अग्नि कुंड उन्हीं के समीप ले चलें।”\n“और ओढ़ा दो माँ उनको कुछ।”\n“अब नहीं रहे बेटी, दो ही कम्बल तो थे उनको भी ओढ़ा दिया मैंने।”\n“और हम कैसे सोयेंगीं माँ!”\n“आ!...निमि... आग के पास मेरी गोदी में सो जा।”\n“और माँ तुम?”\nदीनता विदग्ध वेदना से माँ के नेत्र सजल हो उठे। माता के अनुकूल न जानकर फिर उसने यह बात न पूछी।\n“अच्छा माँ अब नहीं लगेगा शीत अग्नि के निकट।”\nअर्द्ध रात्रि की भयावह श्याम वेला! विश्व निद्रापक्षी के पंखों में सिमटकर नीरव हो गया, परन्तु; इस वेला में यह परिवार जाग रहा है, रुग्ण कृषक का परिवार, नग्न खाट पर दो कम्बलों को तन पर लपेटे हुए रुग्ण कृषक पड़ा है। आसन के लिए घर में चटाई नहीं। सीलन से माँ बेटी ठिठुर रही हैं। कितना प्रतिरोध है उनके तन में। क्षण क्षण आँखों से गुज़र रहा है रजनी का।\nवृद्ध का श्वास अवरोध पा रहा था, रह-रह कर वृद्धावय चिर संगिनी खाँसी धौंकनी की तरह शरीर का आलोड़न -विलोड़न कर रही थी। वृद्ध कृषक के विवर्ण मुख पर कातर –सतृष्ण आँखें पुत्री को निहार रही थीं।\n“निमि!....आ...बेटी!!…," खाँसी का कर्कश-स्वर यन्त्रित होता है, सम्पूर्ण जरा-जर्जर अस्थि-पिंजर आक्रान्त होकर आर्त वेदना से कराह उठता है।\n“आ...बेटी आ मेरे पा...स आ....।”\nनिमी उठकर पिता के शयन के पास बाल सुलभ चंचलता लेकर खड़ी हो जाती है। वृद्ध ने कठोर जराग्रस्त रक्त वाहिकाओं से युक्त हाथों से निमि के बाल करों को थाम कर चूम लिया। दीपक के धुँधले प्रकाश में वृद्ध ने उसकी माँ पर एक दृष्टि क्षेप के साथ एक दीर्घ निःश्वास लिया जो मारुत में ऐसा विलीन हुआ कि फिर कभी न लौटा।\n“पिताजी!... पिताजी !!! हैं!!!... तुम कैसे देख रहे हो मुझको....पिताजी.....!!!!”\nअब घर में तीन शरीर थे परन्तु प्राणी दो ही थे। अकेले घर में दरिद्रता के अतिरिक्त उनका कौन था? माता के आर्त रुदन से सकल वातावरण असहाय हो रहा था जो श्यामला यामिनी में अति भयावह प्रतीयमान हो रहा था। टुकुर-टुकुर निमि की आँखें निश्चेष्ट पिता का विवर्ण मुख निहार रही थीं।\nऊषा की मधुर स्मिति का आलोक विश्वमण्डल को नव जागरण, नव नवीन प्रेरणाओं का सन्देश विकीर्ण कर रहा था किन्तु निमि को आज वह मृत्यु की प्रवंचना, दुर्दान्त घुटन और महाकाल का अट्टहास प्रतीयमान् हुआ था तथा वह प्रेमिल अरुणिमा महाकालिका के खप्पर के रुधिर की विभीषिका प्रस्तुत कर रही थी। जिस ग्राम सुषमा ने उसका रूप सँवारा था वह आज उसके कोमल बाल हृदय को चीर कर काटने दौड़ रही थी। कठोर जग का पाठ पढ़ा रही थी।\nविधि के ये कुटिल विधान थे। रघुआ की चिता में अग्नि प्रबल हो रही थी। दूर चिता से ऊँचा उठता हुआ धूम गृह के अजिर से राका और निमि सजल नेत्रों से देख रही थीं। निमिषमात्र में पंचभूत का चंचल संयोग विखण्डित होकर विलीन हो गया और स्मृति के लिए कटु वेदना इस भौतिक जीवन के कोरक में छोड़ गया।\nउसने गगनांगन में निरीह दृष्टि से देखा इस सम्भावना से कि सम्भवत: चिता दग्ध धूम गगनाच्छादन कर रहे होंगे और पार्श्व में माता होगी। परन्तु, वहाँ कुछ और ही था – महानील में विभावरी का परिणय मंदिर किसी अनिर्दिष्ट स्थान से लेकर देहली तक तारा पथ से आलोकित था, पार्श्व में माता नहीं थी वरन् मुखमण्डल पर अश्रु खेल रहे थे।\nदीर्घ नि:श्वास के साथ स्मृति पथ भ्रान्त हो गया, आश्रुकाणों को भी साहचर्य से दूर करने के लिए उसने उर से आँचल ढूँढा परन्तु वह तो पवन से खेल-खेल कर अंक में सो चुका था।\nदूर चक्रवाक् का स्वर मुखरित होकर नीरवता के अबाध साम्राज्य में अस्तप्राय हो गया। नेत्र निद्रा क्रान्त हो रहे थे, समीपस्थ कुञ्ज में किसी जीव की आहट से भयातुर होकर पंख फड़फड़ाते हुये पक्षी उड़ गये। पुनः कोलाहल समय की गति में विलीन होने लगा। चन्द्रकान्त मणि विनिर्मित वक्रमण्डलवत् हिमकर की रजत चन्द्रिका में उसने उस सघन कुञ्ज से एक वन बिलाव पलायन करता हुआ देखा। चञ्चल मन की त्वरित झंकृति सामान्य होने लगी, निद्राक्रान्त नयन अनिद्र होकर मानस सरोवर की उर्मिल लहरियों में जीवन की पुनरावृत नौका खेने लगे-\nअवनी की शिशिरोत्तापश्लथ काया में वसन्तोत्सव का नव अङ्गराग मण्डित होने लगा। विभिन्न वर्णावृत्तियाँ सौरभित होकर नियति के विवर्ण वसन अलंकृत करने में रत थीं। वसन्तोत्सव हितार्थ नानाकण्ठस्वर उद्गलित होकर श्रवण माधुरी विकीर्ण करते थे। हिमस्निग्ध नियति हेमस्निग्ध होने लगी। जब जन-जन के मन पर उल्लास का कुंकुम मण्डित था तब देवल ग्राम का एक भवन दो प्राणियों के सन्ताप में विदग्ध होकर छिन्न उर तथा विक्षिप्त मानस हो गया था।\nरघुआ के हाथों बोई हुई खेती लहलहा रही थी-सुनहरे रंगों में, मानो नियति स्वर्णकार ने गेहूँ-जौ पर सोने का रंग चढ़ाया था। चने-मटर की फलियों से, गेहूँ-जौ की बालों से, अरहर की मालाओं से खेती के खज़ाने भरे थे। विविध वर्ण की तितलियाँ पुष्पों पर मण्डराती थीं, मानों फूल फूलों को, सौन्दर्य के वशीभूत होकर; चूमते थे मधुमास की मस्ती में, सब कुछ था पर रघुआ नहीं था, इस दुनिया में; तभी तो राका को अपने पति की अन्तिम खेती पर मोह था। पति के हाथों की अन्तिम खेती.....यादगार.....। बार-बार यह खेती बोई जायेगी परन्तु अब उसे रघुआ नहीं बोयेगा....वह भगवान का हो चुका। फिर-फिर कर ऋतुयें आयेंगी-वसन्त , ग्रीष्म, वर्षा, शरद और हेमन्त....शिशिर उनको याद दिलायेगा जीवनभर परन्तु रघुआ नहीं आयेगा। मधुमास आयेगा, कोयल का स्वर सुना जायेगा परन्तु रघुआ कभी न बोलेगा-उसका मूक स्वर प्रणव में मिल चुका, पुत्र की असीम जीवन्त आशा वेदना बिखेर कर मिट गयी। सोते, खाते, उठते, बैठते माँ-बेटी के मन में उसकी याद अन्यमनस्कता छिटका जाती थी।\nवासन्ती रजनी बीती, गर्मी जागी; सूर्य का आरक्त बिम्ब पृथ्वी को तपाने लगा, शस्यश्यामला धरती सूखने लगी। धान्य पक गये, सात वर्षीय कन्या-निमि के साथ माता ग्रीष्म की दुपहरी तक गेहूँ जौ काट-काटकर खलिहान तक पहुँचाती। निमि के बाल कर भी कार्य के लिए विवश थे, आतुर थे, दैव की मार जो थी। सात वर्ष की बाला खेत पर कार्य करती है, ऊपर से सूर्य तपाता है, कोमल बाल शरीर पिघलता है। जीवन का सजीव रूप! आजन्म-कठोर भी, निश्कलुष भी। ओह! यदि यह धनिक-सुता होती तो सातवें वर्ष सूर्य भी यदा-कदा देखती।\nअन्तिम खेत कट रहा है, राका के मुख से कार्य के वाद्यन्त्रों से स्वर मिलाकर गान फूट रहा है- “पिया मोरे गये परदेश, अब न लौटेंगे....”\nअविरल अश्रुधारा बह रही है, दुःख बह रहा है। सूर्य के डूबते-डूबते कटाई का सारा काम समाप्त हो गया, अब दाँय होगी कल से; ग़रीब के घर में अन्नपूर्णा आयेगी।\nरजनी आई, माँ-बेटी ने विश्रान्ति की साँसें लीं, भोजनोपरान्त थका हुआ शरीर जीवन की शान्ति में लीन हो गया। प्रात: दोनों देर से उठीं। सूर्य के भू को स्वर्णिमोत्तरीय ओढ़ाते-ओढ़ाते खलिहानों में पहुँची, आँखों के आगे धरती परिक्रमित होने लगी, कम्पित शरीर धम्म से भू पर गिर पड़ा...कुहराम!.....दुखद वातावरण.....जिसके जीवन में सुख न हो वह कहाँ से पायेगा। विगत निशि की सुखद निद्रा का यह प्रायश्चित था। कल के भरे-पूरे खलिहान का कुछ भाग रिक्त था, माता सिसक रही थी। निमि अपलक मूक वेदना व्यक्त करती हुई देख रही थी। दरिद्र का धन था, भगवान ने दिया था; किसी ने हर लिया...न जाने किसने। समस्याओं के बीहड़ निर्जन अरण्य में राका के चक्षु निराश होकर कुछ देख रहे थे खलिहान में पर वह उसको देखती न थी, उर कातर था, धैर्य मानो उस ऋतु में नहीं पुष्पित होता था, कहा भी है-\nएक स्वर्णकण खो जाने से उर हो उठता है कितना कातर,\nवह कैसे धीरज धरे, जिसका लुट जाता है रत्नाकर!\nदरिद्र का रत्नाकर ही तो था उसका गेहूँ से भरा पूरा खलिहान। दिन बीतते थे, दरिद्रता फैलती थी, निमी का तन इठलाता था मन में दुःख कहीं गहरे पैठ रहा था। दुनिया-दुष्कर्मों का फल नादान बालिका सहती थी। गुनाहों ने जन्म लिया था प्रवंचना के घर, मासूमियत के यहाँ वे फलित होने लगे।\n‘इक्कीस वर्ष बाद।’\nआज निमि २८ वर्ष की है। उसके जीवन के दो दशक और आठ वर्ष बीत गए। इन इक्कीस वर्षों में उसने क्या देखा, क्या नहीं। यादों का महाभारत दिनों दिन अध्याय पर अध्याय जोड़ता रहा। उस तामसी अँधेरे में फिर मन इक्कीस वर्षों की व्यथा कथा लिखने लगा।\n‘माँ पर महाजन का क़र्ज़ ा बढ़ता गया। इधर उम्र का तकाज़ा, उधर क़र्ज़ का, मज़दूरी करते-करते शरीर का विशाल वृक्ष कोटर बन गया। किस लिए? उसी शरीर के लिए जो कोटर बन ढहने वाला था और निमि के हाथ पीले करने के लिए। इधर एक शरीर का ढहना निश्चित था उधर शरीर का इठलाना। निमि अब यौवन की प्रतिमा थी, दिव्य कान्ति दिनों दिन पा रही थी-वह काया। वृद्धावस्था की सन्तान दुःख के लिए या सुख के लिए।\nउधर क़र्ज़ -व्याल पल रहा था...बेबसी का दूध पी-पीकर। एक दिन वह फुफकार उठा जिसकी अप्रत्याशित फुफकार का विष जीवन का गरल बन गया। क़ानून ने बीन बजाई, विषधर रघुआ की सम्पति, उसकी राका के पास रही धरोहर-मकान व ज़मीन दोनों पर कुण्डली जमा बैठा। महाजन के सामने बहुत-बहुत रोना रोया परन्तु, वह क्या जाने पीर पराई जाके पैर फटी न विवाई, महाजन को न पसीजना था और न पसीजा।\nएक प्रचण्ड वज्रपात था यह। परन्तु भाग्य की मार सहनी ही होती है। माँ बेटी अब मजदूरिनें या भिखारिनें! दर-दर माँगना, भला-बुरा सुनना और पेट भरना, भिखारिन! भीख! निकृष्ट कर्म!\nभिखारिन की बेटी का अंचल कौन थामे?\nइधर भाग्य की मार! उधर इठलाता यौवन! चारों ओर से घेरती हुई जन-जन की स्वार्थी काम दृष्टि! और उनमें घिरी निमि तथा उसकी दयनीय लाजभरी झुकी नज़रें। माँ दुनिया को देखती, मुँह फेर लेती और एक भिखारिन कर भी क्या सकती थी। दुनिया के गुनाहों का साया उस पर जो था। जिन वृद्ध नज़रों में कभी कर्म! कर्म!! की आशाओं भरी चमक थी, उनमें अब आँसुओं भरे कर्म की निराशा और निस्तेजता व्याप्त थी। जिसको निमि तब देख, समझ सकती थी, समझती थी।\nजर्जर शरीर क्या मज़दूरी करता। भीख पर दिन गुज़रते थे।\nएक दिन प्रात:काल लोगों ने देखा-गाँव के अश्वत्थ वृक्ष के नीचे निमि धाड़ मारकर रो रही है। उसके सामने ओस के काफ़ीीन से ढका एक शरीर था जो कभी राका थी। आज के सूर्योदय को देखकर उसे पिता के मृत्यु दिन की याद आयी। आज महाकालिका के इस खप्पर में माता-पिता दोनों का रक्त उसे दिखायी दिया और उसका रोना विक्षुब्ध हो उठा। आँखों के आँसू सूख गए जो भीतर ही भीतर घुटन बन गए। उसके भाग्य में अब इसी घुटन का सम्बल था।\nजिस वृक्ष को ढहना था वह ढह ही गया। अब सामने उसका वीभत्स अवशेष पड़ा था जो चन्द घड़ियों में मिटने वाला था। जिसे जाना था वह चला गया उसे रोकता भी कौन और रोक भी कौन सकता है।\nरघुआ पुत्र की अपूर्ण आशा में गया था, राका पुत्री को असहाय छोड़ गयी थी। कौन किसका परिवार? कहाँ किसी की मकान-ज़मीन? कौन पिता, कौन माता? कौन किसका अपना?\nऔर भाग्य गगन से दो सूर्य अस्त हो गए।\nबेटी पिता का घर छोड़ती है जब वह पिया के घर जाती है। वैवाहिक वाद्यों-शहनाइयों के स्वर में उसकी विदा के करुण स्वर सुखद हो उठते हैं। और पिया के घर प्रिय उसे प्रेम बाहुपाश में ऐसा भुलाता है कि उसका पुराना संसार नए सुखमय संसार से जुड़ता प्रतीत होता है, जिसमें दोनों आते-जाते हैं।\nऔर आज निमि अपने पिता का घर छोड़ चली है-सदा-सदा के लिए। उसे अब कौन बुलाएगा कौन भेजेगा? उसे कोई विदाई देने न आया, वह पिया के घर नहीं जा रही, वह तो अपने भविष्य के अँधेरे में कोई चिनगारी खोजने जा रही है-शायद कोई उजेरा पक्ष मिले, यह आस लिए। वह वहाँ जा रही है जहाँ उसका पुराना संसार भविष्य के अँधेरे में याद बनकर खो जायेगा, शायद वह भी खो जाये।\nकाल खून की स्याही से उसके काले-काले स्याह भूत वर्तमान और भविष्य की कथा नहीं लिख रहा वरन् जीवन पट पर धब्बे छोड़ रहा है जो धीरे-धीरे सुधियों के संसार में घाव बन गए हैं जो रिस-रिस कर बेबसी के आँसू गिराने को मजबूर है। शरीर पर जीवन के घाव-शरीर कम घाव अधिक। काल! पिघलते दर्द का वहशी।\nउसके महाभारत के जीवन में नया पर्व जुड़ता है।\nमुँह फेर केर उसने गाँव की ओर देखा फिर अपने कभी के मकान की ओर, सूर्य ढल रहा था। चारों ओर से बदल घिर रहे थे। जाने क्यों उसकी आँखों में आँसू घिर आये। वह फूट-फूट कर रोने लगी। यादों की बारात सजी! परन्तु वहाँ दुल्हन की डोली नहीं थी, न शहनाइयों के स्वर थे, न वह दुल्हन। थी तो....यादों की बारात.....बस!\nधीरे-धीरे सारा गाँव – ग्राम प्रान्तर उसकी आँखों से ओझल होने लगा। दूर एक दोराहे पर उसे एक बालक मिला।\n“दीदी कहाँ जा रही हो?”\nवह ठिठक गयी। उसे गौर से देखा-राधे था वह। उसने सुना, एक करुणा भरी मुस्कान बिखेरी और आगे चल दी। बालक ताकता रह गया। थोड़ी देर खड़ा रहा फिर चल दिया-अपने और निमि के गाँव की ओर।\nभोला बालक उस करुण मुस्कान का मर्म क्या समझता। शायद ठीक-ठीक निमि भी नहीं समझ पायी थी उस दिन और आज उसे उस मुस्कान का मर्म ठीक समझ में आ रहा है। एक आशा थी उस मुस्कान में और यादों के अतीत की विस्मृति-उस करुणा में।\nऔर ग्राम प्रान्तर उसकी आँखों से ओझल हो गया। अब वह अकेली थी, अकेली तो पहले भी थी, परन्तु; अब उसे न कोई पहचानता था और न वह किसीको। बेपहचान दुनिया में नादान षोडशी।\nसोलह वर्ष में जीवन में अलंकार सजाये जो कलंक बन गये,परन्तु, हृदय अभी निष्कलंक था। दुनिया के कलंक शायद और जगह के नहीं।\nकाल के दण्ड पर सुख व दुःख के दो पलड़े हैं। जीवन में कभी एक भारी होता है तो कभी दूसरा। निमि के जीवन में सदा दुःख वाला पलड़ा ही भारी रहा। आज निमि एक सम्भ्रान्त कुल की बहू है। यहाँ कैसे पहुँची? शायद ये ही शब्द भगवान ने उसे सुख रूप में उसे दिए थे। सम्भ्रान्त कुल की बहू है वह। परन्तु, किसी की हँसते चेहरे से सम्भवतः यह अनुमान लगाना मुश्किल है कि वह हृदय से भी उतना हँस रहा है जितना बाहर से। दुनिया की हँसी ख़ुशी में स्वर मिलाना सरल है पर हृदय उतना ही मुश्किल।\nजिस दिन इस घर में आई थी उस दिन सोचा था कि अतीत का दुःख इस घर के सुख में धुँधलाता जायेगा परन्तु, वह आज इतना गहरा गया है कि स्वयं वही खो गयी है। काफ़ी रात रहते उठना-भरे घर का काम-आधा पेट भोजन और काफ़ी रात गए सोना। सभी की प्रसन्नता का प्रयत्न। शायद जीवन के दुःख भूलने के लिए। बहू या नौकरानी? शायद बहू कम नौकरानी अधिक।\nसास-नाम था शीलवती परन्तु काम से-महाकृत्या! प्यारी दुलारी बेटी अंजू को सराहते दिन बीतता या निमि के मनगढ़न्त पापाचार की कथा कहते। घर पर माँ का राज्य था, स्वसुर-मक्खीचूस कंजूस। पुत्रवधु को जौ का आटा आता। भिखारिन की भान्ति ही तो था उसका जीवन। पति-मनोहर वासना का कीड़ा! और अंजू निमि के लांछित जीवन की भूमिका लेखक। किंबहुना? सारा घर कंजूस पंसारी की दुकान-गुप्त मन्त्रणाओं का माहौल या एक पक्षीय वाक्युद्ध का मैदान था। बेचारी निमि! जिसके शरीर पर अब कुलटा, भ्रष्टा, व्याभिचारिणी के गहने थे, चुप सहती थी। आँखों में कभी आँसू आते थे वे भी साथ छोड़ चुके थे। करती भी क्या? कौन था यहाँ भी उसका?\nकहने को पति उसका अपना। पति था वह या पशु? प्रणय का मधुर मधु उसने पिया था पर उसके पास वह मधु न था जिसे निमि पी सकती। पशु का भावजगत तो शून्य होता है। निमि के उभरते आँसू उसकी क्रोधाग्नि को ज्वालामुखी बना देते। फिर .....सड़ाक्.... सड़ाक्... सड़ाक्.... और निमि का सिर नीचा किये सहे जाना, उसके सम्मुख भी तो वह माँ बहिन के कारण व्याभिचारिणी थी, छलना थी।\nदाम्पत्य प्रेम की तड़पन उसके मन में दर्द बनकर गहराने लगी। गदराया वदन, उफनता यौवन, प्राञ्जल सौन्दर्य पति-पशु की वासना में भीतर ही भीतर कहीं सड़ता गया। उसके अन्दर कहीं दबा हुआ विद्रोह कह-कह पुकारता...“क्या इसीलिए मैं नारी हूँ?” परन्तु वह पुकार होठों पर न उभरती। आहें और सिसकियाँ उसकी हो गयी थीं-हमजोली।\nदाम्पत्य? पति का बाहुपाश सर्प की जकड़न बन गया। वेश्यागामी पति के अत्याचारों ने उसे कुलटा, व्याभिचारिणी और छलना बना दिया।\nस्वसुर की उपेक्षा, अंजू की वज्र भूमिका, शीलवती की जलीकटी, पति की निर्दयता भरी मार, मूर्त वासना का राक्षस! निमि का नि:स्वार्थ आहभरा आत्मसमर्पण ! निराहार व्रत! दाम्पत्य-प्रेम.....\nएक बार जीवन में आशा-किरण चमक उठी। वह चार पुत्रों की माता बनी,परन्तु वह अधिक दिनों तक उसके न रहे। दर्द पिघलता रहा। हृदय में चार शूल और चुभ गए।\nक्या यही उसका नया संसार है, हर बेटी वधू बनते समय जिसकी कामना करती है?\nउसका जीवन वीरान खण्डहर बन गया जिसकी एकाध दीवार जगत के मरु में खड़ी थी। उसके सामने धरती घूम रही है शायद। शायद वह बेहोश हो जायेगी।\nदूर किसी पेड़ पर कोई पक्षी बोला-‘केऊँ.....’\nदूर से उत्तर आया – ‘केऊँ.....’\nशायद उषाकाल होने को है।\n‘उसे लगा...उसके अनिन्द्य सौन्दर्य,मोहक यौवन तथा गदराये वदन की अर्थी निकल रही है और वह भीतर ही भीतर कहीं टूट रही है...निरन्तर।\nचार पुत्रों की मृत्यु के शूल! जन्म से ही दुखों का कारवाँ चला आ रहा था, एक और जुड़ गया। अट्ठाईस वर्ष के अन्तराल में शरीर सारा जीवन भोग चुका या जीवन ने उसका भोग किया। अभी से वृद्धावस्था के गलियारे नज़र आने लगे। वासना का दुर्दान्त राक्षस! पति! फिर भी वह आश्रय माने हुए है। उसकी एक आशा है वह। परन्तु, मद्यप और क्षय रोगी की क्या आशा जो जीवन की वर्जनाओं का शिकार हो चुका है। ऐसा है निमि का आश्रय! स्वयं क्षय होता हुआ, जाने किस दिन पूरा क्षय हो जाये।\nऔर एक दिन वही हुआ। अब घर में उस पर दुखों का वज्राघात होना था। अंजू की भूमिका में एक नया शीर्षक जुड़ गया-‘पतिघातिनी’\nनिमि अवाक् थी। सम्भ्रान्त कुलवधू होने का यह प्रसाद था। काल ने उसकी सुहाग बिन्दिया मिटा दी थी। भाग्य के गुनाहों की वही गुनाहगार कही गयी इस दुनिया में। यही तो गुनाहों की दुनिया है।\nमाँ-बेटी ने उसको जी भरकर पीटा। स्वसुर मौन देखता रह गया। शायद छुड़ा देता पर उसका वश कहाँ था इस नारी राज्य में। नारी राज्य में नारी का अपमान! पीले सुन्दर शरीर पर नीले निशान उभरे, कहीं रक्त का कुंकुम। वेदना की गलियों में आज उसे बेतरह अपमानित करके निकाल दिया गया। क्या था अब उसका यहाँ? तो क्या नारी पति तक ही सीमित थी? यही था, यही होना था और हुआ भी यही। कौन उसे इस दुःख भरे चैन की साँस लेने देता यहाँ और आज वह गुनाहों की दुनिया से भटक-भटक कर छलना नाम लेकर इस वन पथ पर आई है।’\nविभावरी का अलभ्य शॄंगार मिट गया था शायद उसके प्रिय नहीं आये थे। प्रभात तारा उग चुका है। उषा का आलोक बिखर रहा है। लाली में उसके पिता, माता, चार पुत्रों और पति का रुधिर आरक्त हो उठा है। एक कोरक अभी भी गगनमण्डल में अरुणिमाविहीन है। शायद उसमें निमि के रक्त की लाली उभरेगी।\nवह इधर-उधर देख कर उठ खड़ी हुई। एक अधखिली कली पर उसकी अंगुलियाँ ठहर गयी जो कुछ देर में फूल बनेगा। वह ठिठक कर सोचने लगी-आँखों में एक चमक उभरी-.... “शाम की कलिका के कोमल बन्द दलों में छिपा हुआ रंग रात भर किन तैयारियों में सज सँवर कर सबेरे चटक सुंदर फूल बन जाता है। दिन भर हँसकर, रोनेवालों को हँसाकर, शाम को मुरझाकर दूसरे दिन जन्मवेला आते-आते गिर जाता है। सुन्दरता उसका गुण है। हँसना-स्वभाव और खिलकर मुरझाना उसकी नियति। मैं भी तो एक कलिका थी। इसी अरुणोदय की निरभ्रता में अधखिली ही मसल दी गयी हूँ परन्तु टहनी से चिपकी हूँ। शायद हँसना मेरा स्वभाव होता।”\nउसकी आँखों से झर-झर दो मोती गिर पड़े। अनायास ही उसके मुख से निकल पड़ा- “ओह कितना बीहड़ पथ है जीवन का?”\nऔर वह आगे बढ़ गयी-शायद जीवन के महाभारत में अगला पर्व जोड़ने के लिए।....


भाषान्तर- ‘रसेन सहितं साहित्यं’: अस्वीकार का साहस - नामवर सिंह\nअस्वीकार का साहस - नामवर सिंह\nअब यदि द्विवेदीजी के ललित निबंधों और उपन्‍यासों पर दृष्टिगत करें तो फक्कड़पन तथा मस्‍ती के ढेरों प्रमाण मिलेंगे। ''अशोक है कि आज भी उसी मौज है''; ''देवदारु के बार-बार कंपित होते रहने में एक प्रकार कीमस्‍ती है; कुटज वैसे तो अदना-सा फूल है पर ऐसा मनस्‍वी और मस्‍त कि ''कठोर पाषाण को भेदकर, पाताल की छाती चीरकर और झंझा-तूफान को रगड़कर जीने का रस खींच लेता है''; कालिदास का दुलारा शिरीष तो ऐसा है कि ''जब धरती और आसमान जलते रहते हैं तब भी यह हजरत न जाने कहाँ से अपना रस खींचते रहते हैं और मौज में आठों याम मस्‍त रहते हैं।'' आकस्मिक नहीं कि शिरीष को देखकर द्विवेदीजी को कबीर याद आ जाते हैं और वे बोल उठते हैं : ''कबीर बहुत कुछ इसी शिरीष के समान ही थे, मस्‍त और बेपरवाह, पर सरस और मादक।'' और तो और अपने क्लासिकी संयम के लिए विख्‍यात कालिदास भी इस प्रसंग में याद आए बिना नहीं रहते और द्विवेदीजी को लगता है, ''कालिदास भी जरूर अनासक्‍त योगी रहे होंगे।'' शिरीष के फूल फक्‍कड़ाना मस्‍ती से ही उपज सकते हैं और मेघदूत का काव्‍य उसी प्रकार के अनासक्‍त अनाविल उन्‍मुक्‍त हृदय से उमड़ सकता है।'' मेघदूत का उल्‍लेख यों ही नहीं आया है। आगे चलकर 'मेघदूत : एक पुरानी कहानी' के अंतर्गत 13वें छंद में 'जलद' शब्‍द आते ही द्विवेदीजी को 'फक्कड़पन ' की व्‍याख्‍या के लिए जैसे अवकाश निकल आता है। लिखते हैं : ''मेघ यक्षों की उस जाति का नहीं है, जो केवल संचय करना जानते है; यह तो उन क्षणजन्‍मा मानवों की जाति का है, जो केवल लुटाना जानते हैं - दोनों हाथों से लुटाते हैं, लुटाते हैं, लुटाते हैं! ऐसे फक्कड़ों का क्‍या ठिकाना! अड़े तो अड़ गए , ढले तो ढल गए। मेघ भी उन्‍हीं मस्‍तमौला लोगों की टोली का जीव है। किधर चलने को हुए किधर निकल गए। दुखी कहाँ नहीं है, संतप्‍त किस दिशा में नहीं मिलते? जिसने दुखियों का दु:ख दूर करने का व्रत ले रखा हो, उसका कार्यक्रम क्‍या होगाᣛ! ना, मेघ महशय को रास्‍ता अवश्‍य बता देना चाहिए। पता नहीं ये फक्कड़पन झूमते-झामते-लस्‍टम-पस्‍टम-जब तक अलका पहुँचेंगे तब तक यक्षप्रिया की क्‍या दुर्दशा हो जाए।'' कहाँ मेघ, कहाँ का‍लिदास और कहाँ कबीर! कबीर पर तो योग का प्रभाव था ही, कालिदास भी अनासक्‍त 'योगी' निकल आए।\nजब कालिदास का यह हाल हुआ तो घुमक्‍कड़ बाणाभट्ट में तो फक्कड़पर की पूरी गुंजाइश है। सबसे पहले बाण का नामकरण संस्‍कार। ''ऐसे ही कृती पिता का मैं पुत्र था - जन्‍म का आवारा, गप्‍पी, अस्थिरचित और घुमक्कड़। मैं घर से जब निकल भागा था, तो अपने साथ गाँव के अन्‍य छोकरों को भी फोड़ ले गया था। वे सब अंत तक मेरे साथ नहीं रहे, तो भी मैं गाँव में बदनाम तो हो ही गया था। मगध की बोली में 'बंड' पूँछ-कटे बैल को कहते हैं। वहाँ यह कहावत मशहूर है कि 'बंड' आप आप गए, साथ में नौ हाथ का पगहा भी लेते गए। सो लोग मुझे 'बंड' कहने लगे। इसी को बाद में संस्‍कृत शब्‍द 'बाण' में जोड़ा। वैसे मेरा असली नाम दक्ष था।''कहाँ भोजपुरी 'बंड' और कहा संस्‍कृत 'बाण'! लेकिन जब सर्जनात्‍मक कल्‍पना है, गल्‍प हाँकने का संकल्‍प तो ध्‍वनि विज्ञान क्‍या करेगा? बाण बंड हो गए। 'आत्‍मकथा' में बाण ने बड़ी व्‍यथा के साथ स्‍वीकार किया है कि''इसी सहानुभूतिमय हृदय ने तो इसे आवारा बना दिया है।'' यह 'सहानुभूति हृदय' आवारापन की ही नहीं,फक्कड़पन की भी कुंजी है। बाणभट्ट में मस्‍ती की यदि कुछ कमी है तो उसकी पूर्ति कवि मित्र धावक (धोई) से हो जाती है, '' जिसकी दुनिया निर्लिप्‍त मस्‍ती की दुनिया है। जिस बात से अन्‍य कवि द्रवित हो जाते हैं उससे भी वह अपनी मस्‍ती का खाद्य निकाल लेता है'' और जिसका विश्‍वास है कि ''कवि बिंधता नहीं, बेधा करता है। अपांग बाण से नहीं, व्‍यंग्य बाण से। '' निर्दयता से पान खाए हुए और पुष्‍पों से सुसज्जित कविवर धावक प्रथम दर्शन में ही अपनी छवि से चौथे दशक के किसी लोकप्रिय गीतकार को मात देते नजर आते हैं।\n' चारु चंद्रलेख' के सीदी मौला तो खैर तेरहवीं सदी के एक इतिहास-प्रसिद्ध विद्रोही फक्कड़ चरित्र ही हैं। किंतु 'पुनर्नवा' में दो-दो फक्कड़ प्रकट होते हैं। एक तो संस्‍कृत नाटकों के चिरपरिचित विदूषक माढ़व्‍य शर्मा हैं जो अधिक जीवंत रूप पा सके हैं , दूसरे हैं अटट गँवार सुमेर काका जो द्विवेदीजी के अपने और असली फक्कड़ चरित्र हैं: किसानों के सहज ज्ञान से संपन्‍न , साहसी और हर समय मस्‍त! अंत में जैसे कि फक्कड़ को नायक बनाकर पूरा उपन्‍यास लिखने की आकांक्षा का ही फल है, 'अनामदास का पोथा। ' उपन्‍यास के अंत में'अनामदास की टिप्‍पणी' से पता चलता है कि ''छांदोग्‍य में एक से एक फक्कड़ विचारक मिलते हैं जो रूढ़ियों के बिल्‍कुल कायल नहीं।'' गाड़ीवान रैन्‍क्‍व को संभवत: इसी विलक्षणता के कारण नायक के रूप में चुना गया है जो जाने क्‍यों हर समय अपनी पीठ खुजलाया करता है। रैक्‍व के फक्कड़पन का इससे बड़ा प्रमाण और क्‍या होगा कि पहली बार उसने राजा को उपदेश देना अस्‍वीकार कर दिया कि अन्‍न और सोना का उपहार भी लौटा दिया। लेकिन दूसरी बार जब राजा अपनी सुंदरी कन्‍या को साथ लेकर फिर गए तो ''फक्कड़ ऋषि प्रसन्‍न हुए और राजा की सुंदरी कन्‍या का मुख अपनी ओर उठाकर बोले कि हे शूद्र, इस सुंदर मुख के कारण तुम मुझे बोलने को बाध्‍य कर रहे हो।''\nफिर भी द्विवेदीजी ने 'अनामदास का पोथा' में इस अभाव की पूर्ति एक दूसरे चरित्र की अवतारणा से करने की कोशिश की है। उपन्‍यास समाप्‍त होते-होते सहसा एक जटिल मुनि प्रकट हो जाते हैं जो वस्‍तुत: किसी उपनिषद्कालीन ऋषि या मुनि की अपेक्षा मध्‍ययुग के किसी शूद्रजातीय संत के प्रतिरूप प्रतीत होते हैं। रैक्‍व को बताया गया कि वे महात्‍मा सब तरह से विचित्र हैं। ब्राम्‍हण नहीं हैं, क्‍योंकि ब्रह्म या वेद किसी के कायल नहीं है। ये अपने को अनेकांतवादी बताते हैं। कहते हैं, हर आदमी का सत्‍य अपना और निजी होता है। किसी के भी बताए मार्ग पर आँख मूँदकर नहीं चला जा सकता है। हर व्‍यक्त्‍िा का अपना सत्‍य है, उसी की खोज करनी चाहिए। वे अपने श्रम से उत्‍पन्‍न अन्‍न ही ग्रहण करते हैं, किसी का दिया कुछ नहीं लेते। रैक्‍व जब उनसे मिले तो वे घास छील रहे थे। सहायता की प्रार्थना की गई तो पास में पड़े पत्‍थर के क्षुरप्र (खुरपा) की ओर इशारा करके बोले कि बदले में मेरे लिए थोड़ी घास छील देनी होगी। तेज ऐसा कि रैक्‍व की ओर देखा तो लगा कि''कोई भयंकर उल्‍का उनकी ओर बढ़ी चली आ रही है। '' लेकिन फिर ''ऐसा हँसे जैसे कोई आँधी सनसनाकर बढ़ती चली जा रही हो।'' फिर भी कुल मिलाकर जटिल वे बाहर से ही हैं, भीतर से एकदम सरल बच्‍चों जैसे।\nबहरहाल अब यदि अशोक, शिरीष, देवदारु, कुटज आदि मस्‍ती में झूमते फूलों और बाणभट्ट, धावक ,सीदी मौला, माढव्‍य, सुमेर काका, रैक्‍व, जटिलमुनि आदि फक्कड़ चरित्रों के आलोक में कबीर को देखें तो संदेह की गुंजाइश नहीं रह जाती कि 'कबीर' भी द्विवेदीजी की अन्‍य कल्‍प-सृष्टियों की ही श्रृंखला में एक कड़ी हैं-निश्‍चय ही आलोचना क्षेत्र की एक विशि‍ष्‍ट कल्‍प-सृष्टि! इस आलोचनात्‍मक कल्‍प-सृष्टि का मूल्‍य उसकी'प्रामाणिकता ' से अधिक अपने रचनाकाल की तात्‍कालिक प्रासंगिकता में है।\nसारांश यह कि द्विवेदीजी की दृष्टि में कबीर 'सुधारक' नहीं, बल्कि एक 'क्रांतिकारी ' थे। अपनी बात को और स्‍पष्‍ट करते हुए वे एक सिद्धांत के रूप में आगे यह जोड़ते हैं कि ''सबकी विशेषताओं को रखकर मानव-मिलन की साधारण भूमिका नहीं तैयार की जा सकती। जातिगत, कुलगत, धर्मगत, संस्‍कारगत, विश्‍वासगत ,शास्‍त्रगत, संप्रदायगत बहुतेरी विशेषताओं के जाल को छिन्‍न करके ही वह आसन तैयार किया जा सकता है जहाँ एक मनुष्‍य दूसरे मनुष्‍य की हैसियत से ही मिलें।'' (पृ. 193)\nइस जाति-व्‍यवस्‍था के शिकार व्‍यक्त्‍िा जिस प्रकार अपनी अधोगति को स्‍वेच्‍छा से स्‍वीकार करते हैं और जिसमें न तो क्रोध का कोई निश्चित लक्ष्‍य दृष्टिगत होता है, न दुर्गति के लिए उत्तरदायी किसी निश्चित बिंदु का पता चलता है, उसे देखकर यदि बैरिंगटन मूर जैसा समाजशास्‍त्री यह कहे कि किसी पाश्‍चात्‍य व्‍यक्त्‍िा को वह काफ्का के संसार का प्रचंड व्‍यंग्‍यचित्र प्रतीत होता है, तो कोई आश्‍चर्य नहीं।


हरजिंदर सिंह लाल्टू कल्पना पर हिंदी लेखक\nसुनील दीपक (27 अप्रैल 2008)\nजनवरी 2008 में हैदराबाद में लाल्टू से मुलाकात हुई. उस बातचीत के कुछ अंश जो मैंने रिकार्ड किये थे, वह प्रस्तुत हैं.\nजीवन और कविता का सम्बंध\nजब हम बच्चे होते थे तो सबसे जटिल बात जो लगती थी वह थी इंसान अपने आप में वो होता है, जो वो नहीं होता है, यानि कि बाकी सब कुछ जो दुनिया में है, जो उस पर प्रभाव पड़ रहा है, वह वही होता है. उसका अपना अस्तित्व शायद कुछ नहीं होता.\nपर धीरे धीरे जैसे जैसे चीज़ें समझने में सफलता मिली या चीज़ों के मतलब गहराई से समझ पाये हैं तो ऐसा लगने लगा है कि इंसान जो होता है वह लगातार एक जद्दोजहद में होता है, अपने आप को ढूँढने की जद्दोजहद में. अपने इर्द गिर्द जो कुछ है, चाहे नैसर्गिक सम्बंध में कहें या राजनीतिक सामाजिक सम्बंध में, उन सभी चीज़ों के साथ अपना एक सम्बंध बनाने की कोशिश में लगा रहता है. तो कविताओं में भी वो बातें आती हैं. कभी मैंने यह भी लिखा है कि एक वैज्ञानिक खोज है सब लोगों की. एक इंसान जन्म लेते ही एक वैज्ञानिक तलाश में निकल पड़ता है, चीज़ों को समझने और उनको अमूर्त ढाँचों में बदलने की प्रवृति में लगा रहता है. हर चीज़ को भाषा या अमूर्त ढाँचों में डाल कर देखने की कोशिश में लगा रहता है. तस्वीरों के ज़रिये, शब्दों के ज़रिये. कविता में भी यही कोशिश होती है एक भावनात्माक प्रक्रिया द्वारा. जो हमारे सम्बंध है, जो हमारे आसपास का है उसके बीच में जो सम्बंध हैं, जो हमारे बीच में सम्बंध हैं उन्हें समझने की कोशिश. हमारे आसपास में इंसान भी हैं, इंसान द्वारा बनाये अमूर्त ढाँचें भी हैं, प्रकृति के ढाँचें भी हैं, इंसान उनको पहचानने की कोशिश में लगा रहता है जिसे मोडल बिल्डिंग भी कहते हैं, वही कोशिश कविता में भी होती है.\nशायद उसे खुद कह समझ पाना आसान नहीं, उसे दूसरे लोग ही जान समझ सकते हैं कि एक आदमी क्यों लिख रहा है.\nरूप और प्रतिबद्धता की बहस\nमुझे अक्सर लगता है कि हिंदी में जो रूप और प्रतिबद्धता की बहस है वह बिल्कुल निरर्थक है, क्यों कि पूरी तरह से रूप को समर्पित होना या पूरी तरह से सामाजिक प्रतिबद्धता के साथ लिखना, दोनों में ही क्रियेटिव राईटिंग नहीं है. उसमें काव्यात्मकता नहीं होती. कोई भी अच्छा कवि जो कुछ लिख रहा है, उसमें उसकी राजनीतिक पहचान भी है, और साथ ही रूप के बारे में समझ है, उसकी जो परिपक्वता है, वह भी है.\nअगर हम लिखने वाले शख्स को समझ सकें, तो उसकी रचनाओं को बेहतर समझ सकते हैं. पर इसके अलावा को परम्परा है, या जो धाराएँ हैं, जो विचार हैं, इनको समझ कर जो व्यक्ति लिख रहा होता है तो वह समझ उसकी रचनाओं में आती है. यह तो आलोचकों का काम है कि वे लिखे हुए की चीर फ़ाड़ करें और बताएँ. जो लिख रहा होता है, वह तो सिर्फ लिखता है.\nमेरी कहानियों का संसार\nकहानियों के बारे में मैंने जल्दबाज़ी से काम लिया है. मेरी यह कोशिश रही है कि हिंदी में जो तमाम अन्य लोग लिख रहे हैं उनसे कुछ अलग लिखूँ. मैं छोटी कहानियाँ लिखता हूँ. मेरी मूल कोशिश यह है कि कहानी में कहानी के साथ ही फार्म को ले कर कुछ नया गढ़ने की कोशिश है. मेरी हर कहानी में एक इमानदार कहानीकार को पेश करने की कोशिश है. अगर आप मेरी काहानियों को पढ़ें तो आप को लगेगा कि मैं अपनी आत्मकथाएँ लिख रहा हूँ. अक्सर लोग मेरे कहानी संग्रह घुघनी (अभिषेक प्रकाशन, चण्डीगढ़, 1996) की जो पहली कहानी है उसे पढ़ कर कहते हैं कि मुझे पता नहीं था कि तुम्हारी माँ बचपन में गुज़र गयी थी. हालाँकि मैं हँस कर उनसे कहता हूँ कि मेरी माँ तो अभी ज़िंदा हैं, पर एक तरह से मुझे खुशी भी होती है कि लोगों को यह लगता है कि मैं अपने आप को कहानी में पेश कर रहा हूँ.\nमैं एक मध्यवर्गीय, कम से कम सीमित रूप में, एक बुद्धिजीवी हूँ और मेरे आज के इस आधुनिक जगत में, आधुनिक मूल्यों के साथ जीने का मेरा संकटपूर्ण जीवन है, और मेरे अपने विरोधाभास हैं. मैं समझता हूँ कि मैं अपनी कहानियों के माध्यम से ऐसे ही चरित्रों को सामने रखता हूँ. इसका यह मतलब नहीं कि मैं इन मूल्यों से कोई संघर्ष नहीं कर रहा हूँ या मैंने इन मूल्यों से समझौता कर चुका हूँ और जिसे कहते हैं कि बिना किसी द्वंद के सकून भरी कोई ज़िंदगी जी रहा हूँ, ऐसा नहीं है. पर मैं समझता हूँ कि इन विरोधाभासों को अपनी कहानी में रख पाना मेरी कोशिश है.\nआप मेरी कहानियों में देखेंगे कि उनमें एक सामाजिक नेरेटिव है, उनका एक पोलिटिकल कोंटेक्स्ट है क्योंकि मैं खुद एक राजनैतिक जीव हूँ और मेरी एक राजनैतिक सोच है. मेरी कहानियों में मेरी यह सोच आप को दिखेगी. पर साथ ही विरोधाभासों से लड़ने की एक कोशिश भी है. मैं समझता हूँ कि मेरे जैसे लोग जो मेरे समय को जी रहे हैं, वह मेरी कहानियों में इन बातों को ढूँढ़ सकते हैं.\nरचनाओं में लेखक की आपबीती\nहम वास्तविक अनुभवों को केंद्र में रख कर ही उनके इर्द गिर्द कहानी का ताना बाना बुनते हैं. अगर हम कुछ बिल्कुल ही काल्पनिक रूप में गढ़ें तो शायद उसमें इमानदारी नहीं होगी और उसकी वजह से वह कभी कोई महान रचना नहीं बन सकती. यहाँ तक कि अगर आप हैरी पाटर या उस तरह की साईंस फिक्शन या फैंटेसी की रचनाओं को लें और उसकी आलोचनाओं को पढ़ें तो देखेंगे कि इन रचनाओं में भी समय और संकटों का पूरा तानाबाना है. तो ऐसा नहीं कि अपने समय से बिल्कुल अलग, पूरी मन गढ़ंत कोई फैंटेसी है, उसमें भी बहुत गहरी सच्चाइयाँ हैं.\nअगर आप इन फैंटेसी रचनाओं को डेरिडा की डीकंस्ट्रक्शन सिंद्धांत को मद्देनज़र रखते हुए पढ़ते हैं तो पाते हें यह चीज़ें उतनी आसान नहीं. कोई किशोर इन्हें पढ़ रहा हो तो उसके लिए यह केवल फैंटेसी की दुनिया हो सकती है, पर दरअसल इन रचनाओं में हम जटिल सामाजिक, राजनैतिक सच्चाइयाँ भी पाते हैं. तो हाँ मेरी नज़र में हमारे कहानी उपन्यासों में अपनी आपबीती तो अवश्य होती है.\nबाद में वापस आ कर मैंने बँगला में रवींद्रनाथ को दोबारा पढ़ा. जब हम बच्चे थे तो हर बात उतनी गहराई से समझ नहीं आती थी. सत्यजीत राय की फ़िल्मों के ज़रिये भी मैंने उपन्यासकार और कहानीकार रवींद्रनाथ को ढूँढ़ा है. उनके "घरे बाईरे" से सत्यजित राय की फ़िल्म देख कर जितना प्रभावित हुआ, कालिज के दिनों में जब यह उपन्यास पढ़ा था तब इतना प्रभावित नहीं हुआ था. कालिज में थे तो गोर्की की "माँ" पढ़ी थी उससे बहुत प्रभावित हुआ था. बाद में दूसरे रूसी उपन्यासकारों में से सोल्ज़ेनित्ज़िन के "अगस्त 1914" ने बहुत प्रभावित किया था. बाद में ऐसे लोग भी पढ़े जिनका उतना अधिक नाम नहीं लिया जाता जैसे फाज़िल इस्कांदेर जो अबखाज़िया के थे या रसूल हमजातोव "मेरा दागिस्तान" अब सब लोग जानते हैं.\nअमरीकी लेखकों में से जाह्न अपडाईक मेरे फेवेरेट लेखक हैं, उनके उपन्यासों में मुझे लगता है कि अपने समय का इतना अच्छा सामाजिक चित्रण जो उनका है वैसा शायद मैंने कहीं नहीं देखा, इतना खुला और बेबाक लिखना. हिंदुस्तानी लेखकों में से मुझे बहुत प्रभावित किया समरेश बसु ने, खास कर उनकी जो काल कूट नाम से लिखी रचनाएँ हैं. और हिंदी में पुराने लोग तो हैं ही, मतलब प्रेमचंद से ले कर. अज्ञेय के उपन्यासों ने मुझे बहुत प्रभावित किया.\nइन दिनों उपन्यास कुछ कम पढ़ता हूँ जैसे सुरेंद्र वर्मा का कुछ पढ़ा है.\nश्रीलाल शुक्ल का राग दरबारी जैसी किताबें पढ़ीं हैं जिनका मुझ पर प्रभाव है. कई भाषाओं में पढ़ा है. तमिल के लेखकों के अनुवाद पढ़े हैं, मलयालम या दूसरी भाषाओं के लेखकों को थोड़ा पढ़ा है. हाँ दूसरे मुल्कों से, तीसरी दुनिया के देशों के लेखकों को जितना पढ़ना चाहिये था उतना नहीं पढ़ा. जैसे अफ्रीका के लिखने वाले, उन्हे कम पढ़ा है. उनमें राजनीतिक और नान फिक्शन अधिक पढ़ा है. चीनी और जापानी नाम याद नहीं आते. इतालवी लेखकों में उमबेर्तो इको का नाम याद आता है पर जब से वह सेमियोटिकस् पर लिखने लगे हैं उन्हें पढ़ना कठिन है.\nलाल्टू की अन्य रचनाएँ - कल्पना पर लेखन विषय पर पन्नों की पूरी सूची


Salman Khan On Stardom - आखिर क्यों नहीं छोड़ेंगे सलमान खान अपने स्टारडम को\nSalman Khan On Stardom: मैं सुपरस्टार था, हु, और रहूँगा, किसी को नहीं दूंगा अपना स्टारडम, कहा सलमान खान ने\nसलमान खान नहीं देंगे अपना स्टारडम किसी को। नये अभिनेताओं को दी मेहनत करने की मुफ्त सला।\nबॉलीवुड के सुपरस्टार सलमान खान ज़िन्दगी भर बने रहेंगे सुपर स्टार, वह नहीं देंगे अपना स्टारडम किसी को इतना ही नहीं नये अभिनेताओं को दी मेहनत करने की मुफ्त सला।\nSalman Khan On Stardom: बॉलीवुड के सुपरस्टार सलमान खान (Salman Khan) का एक बयान बहुत ही तेजी से वायरल हो रहा है। इस बयान में सलमान खान ने साफ कर दिया कि वह उम्र भर सुपरस्टार बने रहेंगे। इसी के साथ उन्होंने यह भी बताया कि नए एक्टर्स को कड़ी मेहनत करनी होगी उनके मुकाम तक पहुंचने के लिए। पिछले तीन दशकों से सुपरस्टार रहे सलमान खान ने आने वाली पीढ़ी को स्टारडम देने से साफ मना कर दिया है। जिसके चलते अब सलमान खान सुर्खियों का हिस्सा बन गये हैं।\nयह भी पढ़े: Priyanka-Nick Divorce Rumours: क्या प्रियंका चोपड़ा और निक जोनस होने वाले हैं अलग? एक्ट्रेस के कमेंट से हुआ खुलासा\nदरअसल सलमान खान अपनी आगामी फिल्म ‘अंतिम’ (Antim) को प्रमोट कर रहे थे। तभी मीडिया द्वारा स्टारडम को लेकर उनसे सवाल पूछा गया। ओटीटी प्लेटफॉर्म (OTT Platforms) के आ जाने से अब सुपरस्टार्स का योग खत्म हो जाएगा? जिस धारणा पर हंसते हुए सलमान खान ने जवाब दिया, “हम जायेंगे, कोई और आएगा। मुझे नहीं लगता कि सितारों का युग जाएगा। यह कभी नहीं जाएगा। यह हमेशा रहेगा। यह अब बहुत सी चीजों पर निर्भर करता है, फिल्मों का चयन, आप वास्तविक जीवन में क्या हैं, और बहुत कुछ। यह इन चीज़ो का एक पूरा पैकेज है। इस युवा पीढ़ी के पास अपना सुपरस्टारडम होगा। मैं पिछली तीन पीढ़ियों से यह सुन रहा हूं, ‘की ये आखरी पीढ़ी है।”\nअपने इस बयान से सलमान खान ने साफ कर दिया कि वह पहले भी सुपरस्टार थे, और अंत तक वह सुपरस्टार बने रहेंगे। आपको बता दें कि सलमान खान ने अपनी बात को आगे बढ़ाते हुऐ नये अभिनेताओं को मेहनत करने की सलाह भी दे दी। सलमान खान ने कहा, “हम इस युवा पीढ़ी को अपना स्टारडम आसानी से लेने के लिए नहीं छोड़ेंगे। हम इसे उन्हें नहीं सौंपेंगे। ‘मेहनत करो भाई, पचास प्लस में भी हम मेहनत कर ही रहे है, तो आप भी मेहनत करो।”\nयह भी पढ़े: Honsla Rakh Trailer: दलजीत दोसांझ अभिनीत साल की सबसे बड़ी पंजाबी फिल्म ‘हौसला रख’ अब अमेज़न प्राइम वीडियो पर होगी रिलीज़\nअंत में बॉलीवुड के भाईजान सलमान खान ने अंतिम फिल्म के डायरेक्टर महेश मांजरेकर (Mahesh Manjrekar) की भी जमकर तारीफ की। अब बात अगर फिल्म की करें, तो अंतिम द फाइनल टूथ (Antim: The Final Truth) बॉलीवुड की एक्शन ड्रामा फिल्म है। जिसे आने वाले 25 नवंबर को सिनेमाघरों में रिलीज कर दिया जाएगा। इस फिल्म की कहानी पुणे (Pune) में रहने वाले एक बाहुबली और उसके दुश्मन पुलिस ऑफिसर की है। इस फिल्म में बाहुबली ‘राहुल्या’ का किरदार निभा रहे हैं सलमान खान की जीजा आयुष शर्मा (Aayush Sharma)। वही पुलिस ऑफिसर ‘राजीव सिंह’ का किरदार निभा रहे हैं सलमान खान। इसी के साथ फिल्म में अभिनेत्री महिमा मकवाना (Mahima Makwana) भी नजर आने वाली हैं।


मोदी सरकार ने 2014 में चार नए एम्स, 2015 में7नए एम्स और 2017 में दो एम्स का ऐलान करते हुए 148 अरब रुपये का प्रावधान किया गया था मगर अब तक4अरब रुपये ही दिए गए हैं. आप अंदाज़ा लगा सकते हैं कि किस रफ़्तार से काम हो रहा होगा.\nदेखते-देखते चार साल बीत गए मगर मोदी सरकार ने जिस कॉरपोरेट के लिए जान लगा दिया उसने अभी तक कोई अच्छी ख़बर सरकार को नहीं दी है. इस वित्त वर्ष की चौथी तिमाही के कॉरपोरेट के नतीजे चार साल में सबसे ख़राब हैं. कंपनियां मुनाफे के लिए काम करती है. उन सभी का मुनाफा पिछले साल की इसी तिमाही की तुलना में 14.4 प्रतिशत कम हो गया है. मुनाफे के मामले में चार साल में यह सबसे ख़राब प्रदर्शन है.\nफिर भी बिजनेस स्टैंडर्ड ने इसे कम महत्व दिया है. इस बात को ज़्यादा महत्व दिया है कि चौथी तिमाही में कॉरपोरेट के राजस्व में इज़ाफ़ा हुआ है. लगातार दूसरी तिमाही में उनका राजस्व बढ़ा है. पिछली 16 तिमाही में यह तीसरी बार है जब राजस्व में ऐसी वृद्धि हुई है. मतलब कुछ ख़ास नहीं है.\nरिपोर्टर कृष्णकांत लिखते हैं कि कंपनियां बहुत कम मार्जिन पर काम कर रही हैं. यह बताता है कि बाज़ार में मांग और ख़रीदने की क्षमता नहीं है. जानकार कहते हैं कि इस रिपोर्ट से तो ऐसा लगता है कि 2018-19 में कॉरपोरेट इंडिया तेज़ी से विकास नहीं कर पाएगा.\nएयर इंडिया को ख़रीददार नहीं मिला है. यही नहीं मोदी सरकार सार्वजनिक क्षेत्र की 30 कंपनियों को बेचने की तैयारी कर चुकी है मगर बिक नहीं रही हैं. दूसरे शब्दों में इसे कहा जाता है कि सरकार अपनी हिस्सेदारी कम कर रही हैं. सिर्फ हिंदुस्तान पेट्रोलियम कॉरपोरेशन की हिस्सेदारी बिक पाई है. वो भी सार्वजनिक क्षेत्र की ही एक दूसरी कंपनी ओएनजीसी ने ख़रीदी है. सरकार का लक्ष्य है कि विनिवेश के ज़रिए 800 अरब रुपये का जुटान करेगी मगर इस वित्त वर्ष में ठन ठन गोपाल वाली स्थिति है.\nकेंद्रीय सांख्यिकी कार्यालय के आंकड़े बताते हैं कि चौथी तिमाही में कृषि उपजों के दामों में गिरावट है. किसान की लागत बढ़ गई है. पेट्रोल-डीज़ल के दाम ने और हाहाकार मचाया हुआ है. न दूध वाले को दाम मिल रहा है, न सब्ज़ी वाले को, न दाल वाले को, न लहसुन वाले को, न प्याज़ वाले को. 2014 से 2018 आ गया मगर कोई हल नहीं निकला.\nकृषि मंत्री कहते हैं कि किसान मीडिया में आने के लिए स्टंट चल रहे हैं. अभी मोदी सरकार का टाइम ठीक चल रहा है. मोदी की लोकप्रियता का असर है वरना ऐसे मंत्री को दो मिनट में सरकार से बाहर कर देना चाहिए था जो किसानों का इस तरह से अपमान करते हैं.\nहमारे यहां मंत्रालयों की जनसुनवाई होती नहीं है, सार्वजनिक समीक्षा नहीं होती वरना पता चलता कि ऐसे लोग कौन सा स्टंट करके मंत्री बन जाते हैं और बिना प्रदर्शन के मंत्री बने रहते हैं. आखिर मोदी जी ही बता सकते हैं कि ज़ीरो रिज़ल्ट वाले इस मंत्री को किस लिए कृषि मंत्रालय में रखा है.\nकिसानों का अपमान करने के लिए या काम करने के लिए. क्या आपने कभी किसी कृषि संकट या आंदोलन के वक्त इस मंत्री की कोई भूमिका देखी है? वैसे किस मीडिया में किसानों का आंदोलन आ रहा है मंत्री जी?\nइंडिया स्पेंड ने एम्स अस्पतालों पर हो रही बयानबाज़ी की समीक्षा की है. मोदी सरकार ने इस साल झारखंड और गुजरात में दो एम्स का ऐलान किया है सरकार ने 20 एम्स जैसे अस्पतालों का भी ऐलान किया है. ये एम्स जैसा क्या होता है, इसलिए होता है कि आप हर काम में एम्स का नाम लगाकर उसके ब्रांड वैल्यू का दोहन करना चाहते हैं. जनता वैसे ही एम्स के नाम पर मगन हो जाती है और सपने देखने लगती है. पर इन घोषणाओं की हकीकत क्या है?\nमोदी सरकार ने 2014 में चार नए एम्स, 2015 में7नए एम्स और 2017 में दो एम्स का ऐलान किया है. इसके लिए 148 अरब रुपये का प्रावधान किया गया था मगर सरकार ने अभी तक4अरब रुपये ही दिए हैं. अब आप अंदाज़ा लगा सकते हैं कि एम्स किस रफ्तार से बन रहा होगा.\n148 अरब का बजट और दिया गया है4अरब. घोषणा कर दो, बाद में कौन पूछता है कि बन भी रहा है या नहीं. बीस साल में सब कुछ खुद से बन जाता है. चूंकि एम्स के नाम से इलाके में उम्मीदों का प्रोपेगैंडा अच्छा होता है, लोग गौरव महसूस करने लगते हैं और होता कुछ नहीं है. काम नेताओं का हो जाता है.\n1956 में पहला एम्स बना था. उसके बाद वाजपेयी सरकार ने6एम्स बनाने का ऐलान किया 2003में. 2012 में ये अस्पताल बने.9साल लगे. सारे छह एम्स में 60 प्रतिशत फैकल्टी नहीं है. 80 प्रतिशत नॉन फैकल्टी पद ख़ाली हैं.\nबिना टीचर प्रोफेसर के छात्र डॉक्टरी पढ़ रहे हैं और एम्स बन जा रहा है. इससे तो अच्छा है कि किसी भी खंडहर या ख़ाली अस्पताल का नाम एम्स रख दो. अभी जब एम्स भोपाल के छात्रों ने प्रदर्शन किया, भोपाल से दिल्ली तक की पदयात्रा की तब जाकर एक पूर्णकालिक निदेशक तैनात हुआ है, इसीलिए कहता हूं कि ज़ोर काम पर नहीं, ऐलान पर है.\nजब शिक्षक नहीं मिल रहे हैं तब सरकार कोई रास्ता क्यों नहीं निकालती हैं. इतनी तनख्वाह और सुविधा क्यों नहीं देती कि डाक्टर निजी अस्पताल में न जाएं. इंडिया स्पेंड ने रिसर्च कर बताया है कि पिछले साल कई एम्स के लिए 1300 पदों का विज्ञापन निकला.\nमात्र 300 चुने गए और उसमें से भी 200 ने ही जॉइन किया. ये तो हालत है. डाक्टर ही एम्स को एम्स नहीं समझते और जनता में एम्स की ब्रांडिंग का राजनीतिक लाभ लिया जा रहा है. पर जनता को तो कुछ लाभ नहीं हुआ न.\nमेडिकल के एक छात्र ने बताया कि एम्स ऋषिकेश काफी अच्छा बना है. मगर वहां मरीज़ नहीं हैं. सिर्फ डॉक्टरों की गाड़ियां खड़ी मिलती हैं. अगर ऐसा है तो यह कितना दुखद है. सरकार जो बन गया है उसी का ढंग से प्रचार क्यों नहीं करती है.\nउसी की व्यवस्था दिल्ली के एम्स जैसा बनाने में क्यों नहीं खुद को लगाती है. अब आपको एक और झांसा दिया जाएगा. बीमा का झांसा. अस्पताल नहीं, डॉक्टर नहीं मगर बीमा ले लीजिए. बीमा एजेंट ही अब लोगों का उपचार करेगा.\nTagged as:4Years Of Narendra Modi,4Years Of Narendra Modi Govt, AIIMS, All India Institutes Of Medical Sciences, BJP, corporate sector, farmer, Narendra Modi, national democratic alliance, NDA, News, एनडीए, एम्स, किसान, कॉरपोरेट, ख़बर, द वायर हिंदी, नरेंद्र मोदी, न्यूज़, भाजपा सरकार, विनिवेश, समाचार, हिंदी समाचार


लखनऊ: सरकार विरोधी भ्रामक पोस्ट डालने पर पूर्व IAS सूर्य प्रताप सिंह के खिलाफ FIR fir lodged against former ias surya pratap singh in lucknow uprm upns – News18 हिंदी\nलखनऊ: सरकार विरोधी भ्रामक पोस्ट डालने पर पूर्व IAS सूर्य प्रताप सिंह के खिलाफ FIR\nपूर्व IAS सूर्य प्रताप सिंह के खिलाफ FIR (file photo)\nउन्होंने कहा कि टीम-11 पर किए मेरे ट्वीट को लेकर सरकार ने मेरे खिलाफ मुक़दमा कर दिया है. सबसे पहले तो मैं ये साफ कर देना चाहता हूं कि उत्तर प्रदेश सरकार की पॉलिसी पर दिए ‘No Test, No Corona’ वाले बयान पर मैं अडिग हूं.\nLast Updated : June 12, 2020, 10:05 IST\nUPPRB ने जारी किया UP Poilce SI आंसर की से संबंधित अहम सूचना, जानें पूरी डिटेल\nलखनऊ. उत्तर प्रदेश की राजधानी लखनऊ में पूर्व आईएएस (IAS) अफसर सूर्य प्रताप सिंह के खिलाफ एफआईआर (FIR) दर्ज की गई है. ट्विटर पर सरकार विरोधी भ्रामक पोस्ट करने के आरोप में उनके खिलाफ पुलिस ने कार्रवाई की है. बताया जा रहा है कि उन्होंने मुख्य सचिव पर कोरोना टेस्ट को लेकर डीएम को हड़काने की फर्जी खबर पोस्ट की थी. ट्वीट पूर्व आईएएस सूर्य प्रताप सिंह पर हजरतगंज कोतवाली में सचिवालय चौकी प्रभारी सुभाष सिंह की तहरीर पर उनके खिलाफ आईपीसी 188, 505 महामारी अधिनियम की धाराओं में एफआईआर दर्ज की गई है. पुलिस मामले की जांच पड़ताल कर रही है.\nदरअसल पूर्व आईएएस ने बुधवार रात एक ट्वीट किया था जिसमें जिसमें था कि मुख्य सचिव ने ज्यादा कोरोना टेस्ट कराने वाले एकदम को भड़काया है. पूर्व आईएएस ने अपने ट्वीट में लिखा था कि सीएम योगी की टीम की मीटिंग के बाद मुख्य सचिव ने 1 जिले के डीएम को फोन करके कहा था कि कोरोना टेस्ट करवाने में इतनी तेजी क्यों पकड़े हुए हो ऐसी चर्चा की जाती है कि जितने ज्यादा करोना टेस्ट होंगे उतने ही मामले बढ़ेंगे.\nमैं @myogiadityanath जी और @Uppolice से कहना चाहता हूँ कि मुझ पर किए गए मुकदमे की कॉपी मुझतक पहुँचाने का कष्ट करें।\nमैं इस पूरे प्रकरण पर प्रेस कांफ्रेंस कर सभी मुद्दों पर जवाब दूँगा और सरकार से मेरे कुछ सवाल हैं उन्हें जनता के समक्ष रखूँगा।\nसत्य पक्ष सत्ता पक्ष पर भारी पड़ेगा।\nइस बीच में सूर्य प्रताप सिंह ने मुख्य सचिव को भी चेक करते हुए स्थिति स्पष्ट करने को कहा था जो लिखा था. यूपी की स्थिति है. उन्होंने कहा कि टीम-11 पर किए मेरे ट्वीट को लेकर सरकार ने मेरे खिलाफ मुक़दमा कर दिया है. सबसे पहले तो मैं ये साफ कर देना चाहता हूं कि उत्तर प्रदेश सरकार की पॉलिसी पर दिए ‘No Test, No Corona’ वाले बयान पर मैं अडिग हूं, और सरकार से निरंतर सवाल पूछता रहूंगा.\nकानपुर: आरटीओ कार्यालय में आए थे DL की फीस जमा करने, कटा चालान और भरना पड़ा जुर्माना\nTags: CM Yogi, Corona epidemic, Corona patients, Coronavirus, Lucknow news, Social media, Up crime news, UP news, Up news in hindi, UP police, Yogi adityanath


Jansatta Ravivari story Ravivari special article on true pleasure - सच्चा सुख | Jansatta\njansatta ravivari story ravivari special article on true pleasure\nसंत ने कहा कि जब तक हमारे मन में काम, क्रोध, लोभ और मोह जैसे विकार रहेंगे, उसमें अच्छी बातें नहीं पनपने पाएंगी।\nJanuary 23, 2022 3:46:02 am\nभारत लोक आस्था और परंपराओं का देश है। बात करें संतों की तो उनकी लोक व्याप्ति और स्वीकृति आज भी सर्वाधिक है। यही कारण है कि चरित्र और नैतिकता के ज्यादातर पाठ भारतीयों ने इन्हीं संतों के जीवन और प्रेरणा से प्राप्त किए हैं। लोककथाओं में संतो की सीख से जुड़ी बहुत सी बातें कही गई हैं और वे आज भी सुनी-पढ़ी जाती हैं, लोगों की स्मृति का हिस्सा हैं। ऐसे ही एक संत की कथा है, जिसमें वे जीवन में सुख का अभिप्राय बताते हैं। संत गांव-गांव घूमकर लोगों को प्रवचन दिया करते थे और जीवनयापन के लिए घर-घर जाकर भिक्षा मांगते थे।\nएक दिन एक महिला ने संत के लिए खाना बनाया। जब संत उसके घर आए तो खाना देते हुए उसने पूछा- महाराज जीवन में सच्चा सुख और आनंद कैसे मिलता है? इस पर संत ने कहा कि इसका जवाब मैं कल दूंगा। अगले दिन महिला ने संत के लिए खासतौर पर स्वादिष्ट खीर बनाई। वह संत से सुख और आनंद के बारे में सुनना चाहती थी।\nसंत आए और उन्होंने भिक्षा के लिए महिला को आवाज लगाई। महिला खीर लेकर बाहर आई। संत ने खीर लेने के लिए अपना कमंडल आगे बढ़ा दिया। महिला खीर डालने ही वाली थी कि तभी उसकी नजर कमंडल के अंदर गंदगी पर पड़ी। उसने बोला कि आपका कमंडल तो गंदा है।\nसंत ने कहा- हां, यह थोड़ा गंदा तो है, लेकिन आप खीर इसी में डाल दो। महिला ने कहा- नहीं महाराज, ऐसे तो खीर खराब हो जाएगी। आप कमंडल दीजिए, मैं इसे धोकर साफ कर देती हूं। संत ने पूछा कि मतलब जब कमंडल साफ होगा, तभी आप इसमें खीर देंगी? महिला ने कहा- जी, इसे साफ करने के बाद ही मैं इसमें खीर दूंगी।\nसंत ने कहा कि ठीक इसी तरह जब तक हमारे मन में काम, क्रोध, लोभ और मोह जैसे विकार हैं, उसमें उपदेश कैसे डाल सकते हैं। महिला को उसका उत्तर मिल चुका था। वह समझ चुकी थी कि मन का निर्मल होना ही आनंद है, जीवन का सच्चा सुख है।


ईपीबी बनाम MOBI बनाम पीडीएफ: अंतर क्या है? - geekmarkt.com\nePub बनाम मोबी बनाम पीडीएफ\nइस लेख में, हम तीन प्राथमिक ईबुक प्रारूपों और उनके उपयोग के तरीके पर चर्चा करेंगे। इसमें डिवाइस संगतता, सीमाएं और विभिन्न फ़ाइल स्वरूपों की अन्य चिंताओं शामिल हैं। चलो शुरू करें!\nये प्रारूप क्या हैं?\nePub इलेक्ट्रॉनिक प्रकाशन के लिए छोटा है, और स्मार्ट डिवाइस और पीसी पर ई-रीडर डिवाइस और ई-रीडर अनुप्रयोगों के लिए एक मानक फ़ाइल प्रारूप माना जाता है। यह ई-रीडर हार्डवेयर के लिए सबसे व्यापक रूप से अपनाया गया ईबुक प्रारूप है।\nePub वेब पृष्ठों से भी संबंधित है, जिसमें यह HTML फ़ाइलों, सीएसएस का उपयोग करता है और यहां तक कि मल्टीमीडिया फ़ाइलों को भी शामिल कर सकता है।\nMOBI Mobipocket के लिए छोटा है, और ये फ़ाइलें निम्न बैंडविड्थ और कम-अंत मोबाइल डिवाइस के लिए बनाई गई हैं। दिलचस्प बात यह है कि अमेज़ॅन का एजेडब्लू फाइल प्रारूप MOBI पर आधारित है। इस वजह से, अमेज़ॅन किंडल उपकरणों ने हमेशा MOBI फ़ाइलों का समर्थन किया है, और संभवतः कुछ समय तक जारी रहेगा।\nइसकी उम्र और इच्छित उपयोग के कारण, एमबीआई में ईपीबी की लचीलापन और शक्ति की कमी है। हालांकि, परिणामस्वरूप यह आमतौर पर निचले फ़ाइल प्रारूप और हार्डवेयर आवश्यकताओं के साथ आता है।\nपीडीएफ पोर्टेबल दस्तावेज़ प्रारूप के लिए छोटा है और ई-रीडर के लिए सख्ती से बोलना नहीं है। इसके बजाए, पीडीएफ का आधार प्रारूप दस्तावेजों के मुद्रण के लिए उपयोग किए जाने वाले फ़ाइल प्रारूप के रूप में है, और इस दिन तक आप इसे अक्सर देख सकते हैं।\nपीडीएफ निश्चित-लेआउट तक सीमित है, जिसका अर्थ है कि यह आमतौर पर छोटी स्क्रीन पर अच्छी तरह से काम नहीं करता है। हालांकि, यह आमतौर पर बड़ी डेस्कटॉप स्क्रीन पर ठीक काम करता है, और मानक प्रतिलिपि कागज पर प्रिंट करता है।\nप्रारूपों में से, यह आसानी से सबसे लचीला है, एचटीएमएल5मल्टीमीडिया और यहां तक कि इंटरैक्टिव तत्वों के लिए इसके समर्थन के कारण। यह मूल रूप से ऐसी वेबसाइट में एक वेबसाइट को बंडल कर रहा है जिसे ई-रीडर ऐप या ई-रीडर डिवाइस पर पढ़ा जा सकता है।\nइस वजह से, विस्तृत चित्रों के साथ इंटरैक्टिव मीडिया और ईबुक फ़ाइलों के लिए ईपब्स का अक्सर उपयोग किया जाता है। कॉमिक्स भी संगत हैं, लेकिन अधिकांश डिजिटल कॉमिक्स इसके लिए एक समर्पित फ़ाइल प्रारूप का उपयोग करते हैं।\nMOBI का उपयोग सादे टेक्स्ट या ईबुक में छोटे ग्राफिकल तत्वों के साथ अक्सर ईबुक के लिए किया जाता है। ऐसा इसलिए है क्योंकि इसकी छवि आकार पर बहुत कम टोपी है, जो बड़ी छवियों और ग्राफिक्स को पीड़ित करती है।\nअंत में, पीडीएफ फाइलें हैं। पीडीएफ के पास सार्वभौमिक संगतता है: हर जगह ऑपरेटिंग सिस्टम, एप्लिकेशन और यहां तक कि इंटरनेट ब्राउज़र भी पीडीएफ फाइलें खोल सकते हैं, क्योंकि वे एक उद्योग मानक हैं।\nहालांकि, वे एक निश्चित प्रारूप और बड़ी फ़ाइल आकार से पीड़ित हैं, जिससे उन्हें छोटे उपकरणों और भंडारण पर कम करने के लिए आदर्श नहीं बनाया जाता है।\nइसके बावजूद, पीडीएफ अभी भी इस सूची में सबसे व्यापक रूप से उपयोग किया जाने वाला फ़ाइल प्रारूप है।


मेरे हसबैंड की प्रेमिका की कहानी - Saras Salil\nHome › समाज › मेरे हसबैंड की प्रेमिका की कहानी\nमेरे हसबैंड की प्रेमिका की कहानी\nमेरा नाम विधि है. इस कहानी में दूसरे अहम किरदार यानी मेरे पति का नाम देव है और कहानी के तीसरे और सब से खास किरदार, जिस की वजह से कहानी में विभिन्न मोड़ आए, वह एक प्रेमिका है.\nअमित खान | October 14, 2017\nइस कहानी में सिर्फ3कैरेक्टर हैं, मैं यानी पत्नी, मेरे पति और उन की प्रेमिका.3किरदारों की कहानी क्या होगी, यह सुन कर आप को थोड़ा अजीब जरूर लगेगा,\nलेकिन सच मानिए आप बोर नहीं होंगे. सब से पहले मैं आप को अपना परिचय देती हूं. मेरा नाम विधि है. इस कहानी में दूसरे अहम किरदार यानी मेरे पति का नाम देव है और कहानी के तीसरे और सब से खास किरदार, जिस की वजह से कहानी में विभिन्न मोड़ आए, वह एक प्रेमिका है, जिस के किरदार के बारे में आप को आगे पता चलेगा.\nदेव से मेरी शादी को अभी केवल एक साल हुआ था. हमारी अरेंज मैरिज थी. मैं बनारस की हूं और देव मेरठ के. वह मेरठ की चौधरी चरण सिंह यूनिवर्सिटी में गणित के प्रोफेसर हैं. देव के और मेरे पिता बड़े गहरे दोस्त हैं. सच तो यह है कि देव के पिता को मैं बचपन से पसंद थी और वह चाहते थे कि मेरी और देव की शादी हो जाए. देव सुंदर भी थे और होनहार भी, इसलिए शादी में कोई प्रौब्लम नहीं थी.\nसच तो यह है कि शादी के बाद देव ने मुझे जितना प्यार दिया, मैं निहाल हो गई. मुझे लगा ही नहीं कि हमारी अरेंज मैरिज है. सब कुछ लव मैरिज जैसा था. हम हनीमून के लिए उत्तराखंड की पहाडि़यों में गए और वहां हम ने खूब एंजौय किया. देव भले ही गणित के प्रोफेसर थे, लेकिन गणित की तरह बोरिंग बिलकुल नहीं थे. वह मुझे जोक्स सुनासुना कर हंसाते रहते थे. मुझे कई बार आश्चर्य होता था कि उन जैसे जिंदादिल व्यक्ति ने गणित जैसा बोरिंग सब्जेक्ट क्यों चुना?\nदेव हमेशा बहुत खुशखुश नजर आते थे. एक दिन अचानक मुझे उन की खुशी के पीछे छिपे दर्द का पता चला. यह वाकई बहुत चौंका देने वाला था.\nदेव के कालेज में एनुअल फंक्शन था. उसी फंक्शन में मेरी मुलाकात सांची नाम की एक लड़की से हुई. सांची देव की स्टूडेंट थी. उस के साथ बातचीत में ही मुझे पता चला कि उस कालेज में इंग्लिश की एक प्रोफेसर थी रोशेल, जो सांस्कृतिक विभाग की अध्यक्ष भी थीं. कालेज में जितनी भी कल्चरल एक्टिविटीज होती थीं, प्रमुख बन कर सब रोशेल ही करवाती थीं. इतना ही नहीं, कालेज के एनुअल फंक्शन में रोशेल गिटार भी बजाती थीं, जबकि देव गाना गाते थे.\nदेव गाना भी गाते हैं, जान कर मैं चौंकी. मेरा चौंकना स्वाभाविक ही था, क्योंकि इतनी अवधि में मैं इस बात को नहीं जान सकी थी. देव जोक्स बहुत अच्छे सुनाते हैं, यह तो मैं जानती थी. लेकिन वह गाते भी बहुत अच्छा हैं, मुझे जरा भी मालूम नहीं था. मैं ने कभी उन्हें गाते सुना भी नहीं था. बाथरूम सिंगर के तौर पर भी नहीं.\nमैं ने जब इंग्लिश की उस प्रोफेसर रोशेल के बारे में सांची से कुछ और जानना चाहा तो वह थोड़ी असमंजस में पड़ गई. मुझे लगा कि सांची मुझ से कुछ छिपा रही है. बहुत पूछने पर उस ने केवल इतना ही बताया कि जब से रोशेल कालेज छोड़ कर गई है, तब से देव ने कभी किसी फंक्शन में गाना नहीं गाया.\nयह सुन कर मेरी बेचैनी बढ़ गई. मुझे किसी अनजाने खतरे की गंध आने लगी.\nअगले दिन ही मैं ने सांची को घर बुलाया. मेरा सामना करते हुए वह असहज महसूस कर रही थी. शायद वह भी मेरे मन में चल रहे विचारों को भांप गई थी. देव घर पर नहीं थे. मैं ने सांची के लिए कौफी बनाई और फिर उस के साथ बातचीत का सिलसिला शुरू किया. वह मुझ से जल्द ही खुल गई. उस ने देव को कुछ ना बताने की कसम ले कर मुझे जो बताया, वह चौंका देने वाला था.\nदरअसल, देव और रोशेल एकदूसरे से बहुत प्यार करते थे. उन की लव स्टोरी पूरे कालेज में प्रसिद्ध थी. कालेज के स्टूडेंट उन के प्यार के किस्से बडे़ चटखारे लेले कर बयान करते थे. वे दोनों कालेज में लव बर्ड के नाम से मशहूर थे.\n‘‘अगर ऐसा था तो दोनों ने शादी क्यों नहीं की?’’ मैं ने बेचैनी से पूछा.\n‘‘मैं ज्यादा तो नहीं जानती, बस कालेज में यह अफवाह थी.’’ सांची थोड़ा हिचकिचाते हुए बोली, ‘‘प्रोफेसर साहब के पिता ने उन का रिश्ता आप के साथ पक्का कर दिया था, यही वजह थी उस संबंध के टूटने की. प्रोफेसर साहब अपने पिता की बहुत इज्जत करते थे, इसलिए उन्होंने पिता को कभी भी रोशेल के बारे में नहीं बताया. बस, उस के बाद रोशेल मैम कालेज छोड़ कर चली गई थीं.’’\n‘‘अब कहां हैं रोशेल?’’\n‘‘वह नोएडा के एक कालेज में शिफ्ट हो गई थीं. मुझे तो बस इतना पता है कि उन दोनों के प्यार के टूटने से पूरा कालेज दुखी था.’’\nसांची की बात सुन कर मैं सन्न रह गई.\nदेव सचमुच बहुत अच्छे इंसान थे. उन्होंने मुझे कभी इस बात का अहसास तक नहीं होने दिया था कि वह कभी किसी और से प्यार करते थे. रोशेल को पूरी तरह भुला कर उन्होंने मुझ से सच्चा प्यार किया था.\nएकाएक मैं खुद को अपराधी महसूस करने लगी, क्योंकि मैं उन दोनों के प्यार के बीच आ गई थी. शाम को देव आए. वह हमेशा की तरह बड़े खुश थे. मेरे लिए नई साड़ी लाए थे. आते ही उन्होंने मुझे गले लगाया, फिर मुझे नई साड़ी पहन कर दिखाने को कहा, साथ ही जोक्स भी सुनाए.\nउन में कुछ नहीं बदला था. शायद मेरे अंदर ही कुछ बदल गया था. उस रात मैं सो न सकी. मुझे ऐसा लग रहा था, जैसे वह प्यार रोशेल का था, जिसे मैं ने छीन लिया था.\nकाश! मैं सांची से न मिली होती. काश! मैं ने उस से वह सब कुछ न पूछा होता. एकाएक मेरा मन रोशेल से मिलने के लिए छटपटाने लगा.\nअगले दिन मैं फिर सांची से मिली और उस से कहा कि मैं नोएडा जा कर एक बार रोशेल से मिलना चाहती हूं. सांची ने मुझ से मना करते हुए कहा भी कि मुझे यह सब नहीं करना चाहिए. लेकिन मैं उस की कोई बात सुनने को तैयार नहीं थी. आखिर मैं ने सांची को अपने साथ नोएडा चलने के लिए तैयार कर ही लिया.\n2 दिनों बाद हम नोएडा में थे. मैं ने देव से बहाना बना दिया था कि मेरी एक फ्रैंड की बर्थडे पार्टी है. मैं पूरा दिन उसी में व्यस्त हूं. देव ने मुझ से कोई पूछताछ नहीं की. सुबह ही मैं और सांची नोएडा के लिए निकल गए. मेरठ से नोएडा की दूरी करीब3घंटे की है. नोएडा में हम सीधे रोशेल के कालेज पहुंचे.\nसांची ने भी रोशेल को जल्दी ढूंढ निकाला. वह तभी अपना लेक्चर खत्म कर के स्टाफ रूम में आई थी. मैं ने रोशेल को देखा तो बस देखती रह गई.\nसच में वह बहुत खूबसूरत थी. उस ने केप शर्ट और लाइट ब्लू कलर की नैरो जींस पहन रखी थी. बालों की हाई पोनी बांधी हुई थी और साइड फ्लिक्स निकली थी. बात करते हुए वह बीचबीच में हंसती थी तो उस की साइड फ्लिक्स उस के गालों को छू जाती थी.\nसांची को देखते ही वह पहचान गई और उस से बड़ी गर्मजोशी से मिली. आखिर सांची ने रोशेल से2साल इंग्लिश पढ़ी थी. सांची से मिलते ही रोशेल ने पूछा कि उस की पढ़ाई कैसी चल रही है?\nउस के बाद सांची ने रोशेल से मेरा इंट्रोडक्शन भी कराया. उस ने मेरा परिचय कराते हुए बताया कि ये प्रोफेसर देव की वाइफ विधि हैं. नोएडा किसी पर्सनल काम से आई थीं तो मेरे साथ यूनिवर्सिटी भी आ गईं.\n‘‘देव की वाइफ…’’ सुन कर रोशेल चौंकी.\nइस के बाद उस ने बड़े अलग तरह से मेरी तरफ देखा. कुछ सैकेंड के लिए रोशेल की नजरें मेरे चेहरे पर ही जमी रहीं.\n‘‘मैं ने सांची से आप की बहुत तारीफ सुनी थी,’’ मैं ने उस मौन को तोड़ा, ‘‘इसलिए आप से मिलने से खुद को रोक नहीं पाई.’’\n‘‘ऐसी कोई बात नहीं है.’’ वह मुसकराई. लेकिन उस की मुसकराहट छनी हुई थी, ‘‘तारीफ के लायक तो आप हैं.’’\nइसके बाद हम दोनों के बीच बातचीत का लंबा सिलसिला शुरू हो गया. बात करतेकरते बीचबीच में उस के बालों की फ्लिक्स उस के चेहरे पर आ जाती तो वह और खूबसूरत लगने लगती.\nवह जैसे भूल गई थी कि मेरे साथ सांची भी है. जल्दी ही हम दोनों अच्छी दोस्त बन गईं. रोशेल मुझे और सांची को अपने घर ले गई और हमें लंच कराया.\nघर बहुत साफसुथरा और करीने से सजा हुआ था. घर की दरोदीवार और कर्टंस के कलर रोशेल के क्लासिक टेस्ट का बखान कर रहे थे.\nतब तक शायद उसे यह मालूम नहीं था कि मैं उस के और देव के प्रेमप्रसंग के बारे में काफी कुछ जानती हूं. हम दोनों आपस में कुछ इस तरह घुलमिल गए थे, जैसे बचपन की बिछड़ी2सहेलियां हों.\nमैं जब उस के घर से विदा हुई तो मैं ने उसे मेरठ आने का इनविटेशन दे दिया. वैसे भी2दिन बाद मेरी फर्स्ट मैरिज एनिवर्सरी थी.\nमेरठ आने के नाम पर वह फिर थोड़ा अनइजी हो गई. लेकिन जब मैं ने उस पर दबाव डाला तो वह मान गई. इस बीच चुपचाप बैठी सांची हम दोनों को देख रही थी.\nजब हम नोएडा से वापस मेरठ लौट रहे थे तो सांची ने मुझ से थोड़ा हिचकिचाते हुए कहा, ‘‘मैम, यह आप ठीक नहीं कर रही हैं.’’\n‘‘रोशेल मैम को अपने घर बुला कर. प्रोफेसर और रोशेल मैम जब इतने टाइम बाद फिर मिलेंगे, तो…’’\n‘‘हूं… मैं सब समझती हूं.’’ मेरी आवाज में गंभीरता थी, ‘‘सच कहूं सांची, जब से मुझे यह बात पता चली है, मुझे लग रहा है जैसे मैं अपराधी हूं. मेरी वजह से ही देव और रोशेल अलग हुए. वे दोनों ही कितने अच्छे हैं. अगर उन की शादी हुई होती तो कितने खुश रहते.’’\n‘‘यह आप क्या कह रही हैं मैम?’’ सांची बुरी तरह चौंक गई, ‘‘कहीं आप उन दोनों को मिलाने के बारे में तो नहीं सोच रही हैं?’’\n‘‘अगर वे दोनों मिल गए…’’ मैं खोएखोए अंदाज में बोली, ‘‘तो सब से अच्छा मुझे लगेगा सांची.’’\n‘‘मैमऽऽ’’ हैरानी से सांची की चीख निकल गई, ‘‘आप भूल रही हैं, आप की प्रोफेसर देव से शादी हो चुकी है. आप पत्नी हैं उन की.’’\n‘‘पत्नी हूं, इसीलिए तो यह बात कह रही हूं. पत्नी का अर्थ है अर्द्धांगिनी. पति के सुखदुख में आधेआधे की साथी. पत्नी का मतलब यह नहीं कि वह अपने पति को सिर्फ अपने पल्लू से बांध कर रखे. पत्नी का मतलब यह भी है कि वह पति के सुख का ध्यान रखे. और इस में हर्ज ही क्या है? ऐसे कितने परिवार हैं, जहां एक ही घर में एक आदमी के साथ2पत्नियां रहती हैं. रोशेल से मिल कर मुझे पूरा भरोसा हो गया है कि हम दोनों एक घर में2अच्छी बहनों की तरह रह सकती हैं.’’\n‘‘मैम…’’ सांची को अपने कानों पर यकीन नहीं हो रहा था, ‘‘मुझे उम्मीद नहीं थी कि आप अपने हाथों से अपने हंसतेखेलते परिवार को तबाह करेंगी. इस से तो अच्छा होता कि मैं इस बारे में आप को कुछ बताती ही नहीं.’’\n‘‘ऐसी बात नहीं है सांची,’’ मैं उस की तरफ देख कर मुसकराई, ‘‘तुम सच में एक अच्छी लड़की हो, केयरिंग. लेकिन मुझे मेरे एक सवाल का जवाब दो, तुम्हारे प्रोफेसर ने मुझे आज तक हर खुशी दी. मुझ से उतना ही प्यार किया, जितना वह शायद रोशेल से करते. मुझे कभी इस बात का अहसास तक नहीं होने दिया कि उन की जिंदगी में कोई और लड़की भी थी.\n‘‘उन्होंने अपने पति होने का फर्ज पूरी तरह निभाया. लेकिन आज जब मुझे पता चला कि उन की जिंदगी में कोई और लड़की थी तो तुम्हीं बताओ, एक पत्नी होने के नाते मेरा क्या फर्ज है? मैं अपनी मांग में जो सिंदूर भर रही हूं, गले में जो मंगलसूत्र पहन रही हूं, उस पर पहला हक किसी और का था. तो क्या एक अच्छी पत्नी होने के नाते मेरा फर्ज नहीं बनता कि मैं अपने पति को उस लड़की से मिलाऊं?’’\nसांची मेरी बात सुन कर निरुत्तर हो गई. शायद मैं जिस तरह की बात कर रही थी, वह बात कोई साधारण लड़की नहीं कर सकती थी. इसीलिए वह चौंक रही थी. इस के बाद मेरे जीवन के अगले कुछ दिन बहुत चौंका देने वाले थे.\nरोशेल मेरे इनविटेशन पर घर आई. हमारी मैरिज एनिवर्सरी के उपलक्ष्य में वह फूलों का एक बड़ा सुंदर बुके भी लाई. रोशेल को अचानक अपने घर पर देख कर देव चौंके. मैं ने देव को बताया, ‘‘सांची के जरिए हम दोनों की मुलाकात हुई थी और हम पहली ही मुलाकात में बड़े अच्छे दोस्त बन गए थे.’’\nरोशेल कोई एक घंटा घर पर रही और वह सारे समय बस मुझ से ही बातें करती रही. देव की तरफ उस ने निगाह उठा कर भी नहीं देखा. बस, उन दोनों के बीच सामान्य हायहैलो हुई. कुछ ऐसे जैसे एकदूसरे को पहचानते ही न हों.\nइस के बाद रोशेल चली गई. फिर कुछ दिनों बाद मैं देव को बहाने से नोएडा ले गई. अब मैं अकसर उन दोनों को मिलाने के बहाने खोजती रहती थी. उन दोनों को पता ही नहीं था कि मेरे मन में क्या चल रहा है.\nरोशेल के बर्थडे पर भी हम मिले. मैं ने देव से कुछ गुनगुनाने का आग्रह किया तो रोशेल भी खुद को गिटार बजाने से नहीं रोक पाई. वह यादगार शाम थी. अब वे दोनों एकदूसरे से हलकीफुलकी बात भी कर लिया करते थे. लेकिन फिर भी उन दोनों के बीच एक अनदेखा, अनकहा सा फासला था.\nकहते हैं, प्यार एक आग का दरिया होता है और मैं उस आग को हवा दे रही थी. देव के प्यार ने मेरे अंदर एक अजीब सा हौसला भर दिया था. मुझे किसी बात का डर नहीं रहा था. मैं तो चाहती थी कि बस देव खुश रहे. लेकिन मेरी चालाकी ज्यादा दिनों तक नहीं चली. जल्द ही देव को पता चल गया कि मुझे उस के और रोशेल के प्यार के बारे में सब कुछ मालूम है.\nफिर तो सारी परिस्थितियां बड़ी तेजी से बदलीं. मेरे लिए वह सब से बड़ा झटका था, जब एकाएक रोशेल गायब हो गई. मुझे उस का एक लैटर मिला. लैटर बहुत संक्षिप्त सा था. रोशेल ने लिखा था—\nविधि, तुम से मिली, अच्छा लगा. मुझे लगता था कि देव का और मेरा प्यार अद्भुत है. लेकिन गलत थी मैं. तुम से मिल कर लगा कि देव सचमुच बहुत सौभाग्यशाली हैं, जो उन्हें तुम्हारे जैसी पत्नी मिली. तुम ने मुझे और देव को मिलाने की जो कोशिश की, वह शायद ही दूसरी कोई पत्नी कर पाती. मैं भी नहीं.\nइसी से साबित होता है कि देव की खुशियां तुम्हारे लिए कितना मायने रखती हैं. देव के साथ तुम बहुत खुश रहोगी और देव तुम्हारे साथ. मैं नोएडा से कहीं दूर जा रही हूं, कहां, मुझे खुद नहीं मालूम. मुझे तलाशने की भी कोशिश मत करना. पहले सिर्फ देव की यादें थीं, अब तुम्हारी यादें भी साथ हैं. मैं उन यादों के सहारे जिंदगी गुजार लूंगी.\nउस पत्र को पढ़तेपढ़ते मेरी आंखों में आंसू आ गए. देव ने भी वह पत्र पढ़ा, वह भी भावुक हो उठे. फिर हम दोनों ने रोशेल को सब जगह तलाशने की कोशिश की, लेकिन वह हमें कहीं नहीं मिली.\nआज इस घटना को कई साल बीत चुके हैं. अब देव की और मेरी एक बेटी भी है. रोशेल तो फिर हमें कभी नहीं मिली, लेकिन उस की यादें आज भी हमारे साथ हैं. रोशेल आज भी हमारे परिवार का एक हिस्सा है. उस का प्यार मेरे और देव के साथसाथ है.\nTags: breakupExtra Marital AffairsocietyTalaq


बीकॉम, साइंस की कटऑफ में कमी संभव - बीकॉम, साइंस की कटऑफ में कमी संभव, Education Hindi News - Hindustan\nबीकॉम, साइंस की कटऑफ में कमी संभव\nLast updated: Wed, 02 Jul 2014 10:46 AM IST\nदिल्ली विश्वविद्यालय के ज्यादातर कॉलेज अपनी दूसरे कटऑफ में दो से ढाई फीसदी की गिरावट कर सकते हैं। दरअसल, मंगलवार से शुरू हुई दाखिला प्रक्रिया के पहले दिन छात्रों की संख्या सीमित दिखी। कई कॉलेजों में तो पूरे दिन में कुल 50 दाखिले भी नहीं हो पाए। कॉलेज कोर्स विशेष में ऊंची कटऑफ को इसके लिए जिम्मेदार बता रहे हैं।\nडीयू प्रशासन के एक बड़े अधिकारी ने बताया कि इस साल आवेदन किए बगैर दाखिला देने की वजह से ज्यादातर कॉलेजों की उम्मीद थी कि एक सीट के लिए अधिक छात्र आएंगे। इस वजह से ज्यादातर कोर्स की कटऑफ को पिछले साल से चार से पांच फीसदी ज्यादा रखा गया लेकिन कई कॉलेज में कटऑफ ज्यादा होने की वजह से छात्र दाखिला लेने नहीं पहुंचे। इन कॉलेजों में मुख्य रूप से बाहरी कैंपस के कॉलेज शामिल हैं।\nकॉलेज ऑफ वोकेशनल स्टडीज के प्रार्चाय डॉ. इंद्रजीत डागर ने बताया कि पहली कटऑफ में इकोनॉमिक्स और बीकॉम ऑनर्स के अंक 98 से 99 फीसदी रखने की वजह से पहले दिन दाखिला लेने वाले छात्रों की संख्या कम रही। हालांकि अभी दाखिले के लिए दो दिन का समय है लेकिन अगर छात्रों की संख्या सीमित रही तो हम अपने कटऑफ में एक से डेढ़ फीसदी की कमी कर सकते हैं।\nवहीं, किरोड़ीमल कॉलेज के प्राचार्य एससी गुप्ता ने बताया कि पहले दिन दाखिले उम्मीद से काफी कम रहे। हमारे यहां कुल 388 दाखिले हुए। सबसे ज्यादा दाखिले इंग्लिश ऑनर्स में हुए। गार्गी की प्राचार्य डॉ. शशि त्यागी ने दूसरी कटऑफ में 0.5 से एक फीसदी तक की कमी की संभावना जताई। पहले दिन बीकॉम, पॉलिटिक्ल साइंस और इंग्लिश ऑनर्स में दाखिले हुए। सबसे ज्यादा दाखिले बीकॉम ऑनर्स में हुए। उन्होंने बताया कि छात्रों की संख्या को देखते हुए कुछ अहम कोर्स में दूसरी कटऑफ के आने की संभावना कम है। कुछ कोर्स में 0.5 से एक फीसदी की कमी की जा सकती है।\n- आवेदन किए बगैर दाखिला देने की वजह से कॉलेजों को ज्यादा छात्रों के आने की उम्मीद थी\n- पिछले साल के मुकाबले ज्यादातर कोर्स के कटऑफ को चार से पांच फीसदी ज्यादा रखा\n- इसके चलते छात्र दाखिला लेने नहीं पहुंचे, बाकी दो दिनों में इनके आने की उम्मीद है कॉलेजों को\nपहले दिन किस कितने दाखिले\n470 गार्गी कॉलेज\n250 हिन्दू कॉलेज\n100 शहीद भगत सिंह\n26 आचार्य नरेंद्रदेव\nओबीसी सर्टिफिकेट पर रही दुविधा\nपहले दिन दाखिला लेने आए छात्र जाति प्रमाण पत्र को लेक खासे परेशान दिखे। खास तौर पर अन्य पिछड़ा वर्ग के प्रमाण पत्र को लेकर छात्र असमंजस की स्थिति में थे।\nसाउथ कैंपस के डीन दिनेश वार्ष्णेय ने बताया कि छात्र जाति प्रमाण पत्र को लेकर दिशा-निर्देश को ध्यान में रखें तो उन्हें दिक्कत नहीं होगी। उन्होंने बताया कि अन्य पिछड़े वर्ग से आने वाले छात्र दाखिला लेने के लिए आते समय अपना जाति प्रमाणपत्र जरूर लाएं। प्रमाण पत्र में तहसील दार से नीचे स्तर के अधिकारी के हस्ताक्षर को मान्य नहीं माना जाएगा।\n27,270 सीटें सामान्य वर्ग के लिए\nWeb Title:बीकॉम, साइंस की कटऑफ में कमी संभव\nतय दिन में दाखिला देने में टालमटोल नहीं


Leopard seen roaming in Mercedes factory rescue operation lasted for about6hours\nLeopard seen roaming in Mercedes factory rescue operation lasted for about6hours\nपुणे स्थित मर्सिडीज बेंज की विशाल फैक्ट्री में एक अजीबो गरीब घटना देखने को मिली. फैक्ट्री के अंदर तेंदुआ टहल रहा था जिससे प्लांट को खाली कर दिया गया और लगभग6घंटे तक ऑपरेशंस रुक गया. वाइल्ड लाइफ की एसओएस टीम के लंबे और कठिन प्रयासों के बाद तेंदुए को सुरक\nPooja Mishra Delhi, 22 March 2022 ( Updated 22, March, 2022 09:00 PM IST )\nपुणे स्थित मर्सिडीज बेंज की विशाल फैक्ट्री में एक अजीबो गरीब घटना देखने को मिली. फैक्ट्री के अंदर तेंदुआ टहल रहा था जिससे प्लांट को खाली कर दिया गया और लगभग6घंटे तक ऑपरेशंस रुक गया. वाइल्ड लाइफ की एसओएस टीम के लंबे और कठिन प्रयासों के बाद तेंदुए को सुरक्षित बाहर निकाल लिया गया.\nयह भी पढ़ें:ओवन में मिली दो महीने की बच्ची की लाश, बेटे की चाह में मां ने की हत्या\nकार कारखाने में घुसा तेंदुआ\nआपको बता दें कि, चाकन प्लांट के कर्मचारी लग्जरी कार निर्माण कारखाने के परिसर में एक वयस्क तेंदुए को घूमते हुए देखकर घबरा गए और अलार्म बजाया. तेंदुआ देखते ही दहशत शांत होने के बाद महाराष्ट्र वन विभाग की एक टीम पहुंची और 100 एकड़ प्रोडक्शन फैसिलिटी पर स्थिति को संभाला. हालांकि, लोग तेंदुए से डरकर इधर-उधर भागते रहे.\nयह भी पढ़ें:Bihar: लालू यादव की फिर बिगड़ी तबीयत, इलाज के लिए AIIMS में किया रेफर\nवन्य विभाग ने सुरक्षित बाहर निकाला\nमिली जानकारी के अनुसार, मानिकदोह तेंदुआ बचाव केंद्र से एक वर्ल्डवाइड एसओएस टीम और पशु चिकित्सकों को तेंदुए को पकड़ने और सुरक्षित बाहर निकालने के लिए बुलाया गया. ऐसे में राहत के तौर पर स्थानीय पुलिस की सलाह पर आसपास के श्रमिकों को सुरक्षित स्थान पर पहुंचा दिया गया.\nदैनिक राशिफल 22 अगस्त 2021 (रविवार): जानें सभी 12 राशियों आज का दैनिक राशिफल, कैसा होगा आज आपका दिन\nHoroscope: साल 2022 का पहला चंद्र ग्रहण आज, इन राशियों पर पड़ेगा प्रभाव


मेरे अंदर का सच\n290-ए, कृष्ण नगर\nडॉ. दत्ता लेन,\nकनु, मेरी बेटी विदा होकर ससुराल जा चुकी है। मैं आज बिल्कुल अकेला रह गया हूं। मेरे मन पर विगत पन्द्रह वर्षों से एक बोझ रखा है जिसे उतार फेंकना चाहता हूं। स्वयं से डरता भी हूं। अपना अपराध स्वीकार करना आसान नहीं होता। हर वक्त एक भय सताए रहता है। मेरी बेटी कनु कुछ भी नहीं जानती। मैं जब भी उदास हुआ हूं वह यही समझती है कि मैं अपनी पत्नी शोभा की याद में व्यथित हुआ हूं।\nसच उस मासूम को क्या मालूम? उसे तो जैसा बताया गया वैसा ही सच समझ बैठी। कई बार मन हुआ कि कनु को सब कुछ साफ-साफ बतला दूं, लेकिन जिस आग को मैं अकेला झेल रहा था, शायद कनु की नजर बर्दाश्त न कर पाता। संभव है तब वह भी मानसिक तनाव में जीती।\nकनु तो उस समय स्कूल से लौटी थी। उससे पहले ही बहुत कुछ घट गया था। कनु उस समय चार बरस की थी। मैं यहीं से अपनी कहानी प्रारंभ कर रहा हूं। पाठकों के सामने अपना अपराध स्वीकार कर शायद मेरी आत्मा को शांति मिले। समाज की अदालत से मैं उसी समय बरी हो गया था, पर मन की अदालत हमेशा कचोटती रही कि शोभा का असली हत्यारा तू है।\nहां शोभा मेरी पत्नी थी। मैं उसे बहुत प्यार करता था। कभी ऐसा भी हो जाएगा मैंने सपने में भी नहीं सोचा था। वैसे शोभा बहुत गंभीर और समझदार थी। उसने मुझसे कभी मां की शिकायत नहीं की। बल्कि मां ही मेरे दफ्तर से लौटने पर अपनी शिकायतों का पिटारा लेकर बैठ जाती। मजबूर मुझे मां की सब बातें सुननी पड़ती। मैं कभी ऊब भी जाता तो शोभा मुंह पर अंगुली रख चुप रहने का संकेत करती।\nएक दिन मैंने ही शोभा से पूछा- ‘‘तुम्हें बुरा नहीं लगता? मां हमेशा तुम्हारी बुराई करती रहती हैं।’’\n‘‘नहीं, इसमें बुरा मानने की क्या बात है? मां जी ने इतना कुछ अकेले झेला है कि परिस्थितियों ने उन्हें चिड़चिड़ा बना दिया है। भरी जवानी में विधवा हो गईं। तुम्हें यहां तक पहुंचाने में काफी कुछ झेलना पड़ा है।’’\n‘‘... लेकिन इसका मतलब यह तो नहीं कि मां तुम्हें सदा भला बुरा कहें’’ मैंने प्रतिवाद किया।\n‘‘अब बस भी करो वरुण। तुम बेटे होकर भी मां को नहीं समझते। मैं उनकी बहू बनकर उन्हें जानती हूं। मां जी मन की बुरी नहीं है। उन्हें लगता है कि मैंने उनका बेटा या एकाधिकार छीन लिया है क्योंकि अब तुम अम्मा-अम्मा कहकर उनसे हर वक्त नहीं लिपटते।’’\nशोभा के जवाब ने मुझे निरुत्तर कर दिया, पर मां की खीझ समय के साथ-साथ बढ़ती जा रही थी। मां को शोभा कभी एक आंख नहीं भायी। मां उसके हर काम में नुक्ताचीनी करती। जब से घर में कनु आई, मां का पारा सातवें आसमान पर पहुंच गया। कई बार शोभा की गलती न होने पर भी मैं शोभा को डांट देता। मां खुश हो जाती, पर शोभा अंदर ही अंदर टूट रही है मैं समझ न सका।\nशोभा अक्सर खामोश रहती। उसकी इसी खामोशी ने मां को शह दी। कभी मां को शोभा का पढ़ा-लिखा होना अखरता, कभी शोभा का श्रृंगार करना। कभी-कभार ही मां शोभा को मेरे साथ बाहर निकलने देती। अंदर ही अंदर शोभा का धैर्य चुक रहा था। अब वह भी कभी-कभी जवाब देने लगी थी। अच्छा भला घर महाभारत बनता जा रहा था। शिकायतें सुन सुनकर मैं तंग आने लगा। मां अक्सर उसके मायके से मिले गहने, कपड़े चुपचाप निकाल लेती और छोटी बेटी अलका को दे देती। शोभा चुप रहती। अलका भी चुपचाप ले जाती।\nअलका पहली बार बेटे को लेकर मायके आई थी। मां ने शगुन के तौर पर बहुत कुछ दिया। शोभा ने कोई हस्तक्षेप नहीं किया, पर जब मायके से मिला हार नहीं मिला तो शोभा ने मां से पूछा। मां एकदम बिफर पड़ी-\n‘‘देख वरुण, तेरी बहू की जुबान बहुत चल गई है। मुझे चोर बताती है। दे आई होगी अपने मायके और मुझसे पूछती है।’’\n‘‘मैं अपने मायके देकर नहीं आई। आपने अलका दीदी को दिया है। अक्सर मेरी साडिय़ां भी छुपाकर पकड़ा देती हैं।’’\nउस दिन शोभा भी उबल पड़ी। दोनों में जमकर वाक्युद्ध हुआ। मेरी सहनशीलता चुकती जा रही थी। कभी मां मुझे अपने साथ घसीटती, कभी शोभा। मां से कुछ भी कहने की स्थिति में मैं नहीं था। शोभा ही मेरे गुस्से का शिकार बनी। मैंने वहीं आंगन में पड़ी बेंत उठा ली और शोभा को बेतहाशा पीटने लगा। वह पिटती रही। उसने कोई प्रतिवाद नहीं किया।\nमुझे नहीं मालूम कि मैंने गुस्से में कहां और कितना मारा। जब मारते-मारते छड़ी टूट गई तब मैं रुका। शोभा की आंखें फटी-फटी थीं और गर्दन एक ओर लुढक़ गई थी। इस सबकी प्रत्यक्षदर्शी मां दौड़ी-दौड़ी आई। देखा शोभा मर चुकी है।\nउस वृद्धावस्था में भी मां की फुर्ती और चालाकी देखकर दंग था। मैं कुछ समझ पाता इससे पहले मां शोभा को घसीटकर रसोई में ले गई। गैस की नॉब खोली और बाहर से जलती तीली रसोई में फेंक दी। टूटी हुई छड़ी भी मां ने जल्दी से स्टोर में फेंक दी।\nमेरे सामने शोभा रसोई में जल रही थी। मुझे होश आया- ‘‘हाय मैं ये क्या कर बैठा?’’ मैंने झपटकर गैस बंद की और जलती शोभा से लिपट गया। तब तक मां का प्रलाप आसमान छूने लगा। पास-पड़ोस के लोग दौड़े चले आए। आग बुझाई गई। मेरे हाथ-पांव बुरी तरह झुलस गए थे। सभी ने उसे महज एक हादसा समझा।\nकनु स्कूल से लौटी। मां उसे गोद में बिठाकर प्रलाप करने लगी। शोभा के मां-बाप, भाई-बहन सभी आए। सभी की सहानुभूति मुझे मिली। धीरे-धीरे मेरे घाव भर गए। मैं ठीक हो गया। मेरे रिश्ते आने लगे। मां जोर देती। मैं चीख उठता- ‘‘और कितनी चिताएं घर में बनेंगी।’’ मां मेरी आवाज सुनकर सहम जाती। फिर उनकी हिम्मत मुझसे कुछ कहने की न होती।\nकनु को केवल इतना बताया गया कि उसकी मां गैस से जलकर मर गई। कनु ने विश्वास भी कर लिया। पर मैं एक बात हमेशा देखता कि मां कनु के सामने कम बोलती। शायद उन्हें भी अपनी गलती का पछतावा था।\nमेरे और मां के बीच की दूरियां बढ़ गई थीं। हम दोनों का आमना-सामना अपराध बोध के बीच दीवार बन गया था। एक दिन मां भी चली गई और इस दारुण व्यथा को समेटे मैं अकेला रह गया।\nमैं अक्सर सोते-सोते चौंक उठता। शोभा मरकर भी मेरे चारों ओर जिंदा हो गई थी। मुझे उसकी घूरती निगाहें घर के कोने-कोने में नजर आतीं। कनु मेरी बदहवास हालत देखती तो दौडक़र पानी लाती, मेरा सिर सहलाती। मैं फिर वर्तमान में लौट आता।\nअब मेरे सामने कनु का विवाह ही एकमात्र ध्येय था। कनु जब दुल्हन के रूप में विदा लेने मेरे सामने आई, मैं अपलक देखता ही रह गया। शोभा और कनु में कितनी साम्यता है। कनु बिल्कुल अपनी मां पर गई है।\nमैं बेटी को आशीर्वाद देने की जगह फटी-फटी आंखों से देख रहा था। ‘अपना ध्यान रखना पापा’- कहकर कनु मेरे कंधे से लगकर सिसक उठी और मैं हल्के से उसकी पीठ थपथपाकर रह गया। मेरे मन में उस समय हाहाकार मचा था। स्वयं पर किसी प्रकार काबू पाया।\nवह पल टल गया, लेकिन मैं अब अधिक बोझ नहीं उठा सकता। मैंने अपनी सच्चाई कागज पर उतार दी है। क्योंकि मैंने जब भी किसी अखबार में पढ़ा है कि कोई नवविवाहिता जल कर मर गई तो मेरे सामने शोभा आकर खड़ी हो जाती है। मैं सबको बताना चाहता हूं कि न स्टोव फटता है, न गैस सिलेण्डर। हां हमारा झूठा अहम् फटता है जो नवविवाहिताओं की जान ले लेता है और मुझ जैसे चालाक आदमी साफ बच निकलते हैं।\nसुधा गोयल की अन्य रचनायें | इस अंक की अन्य रचनायें


बड़ी खबर : जाप सुप्रीमो पप्पू यादव को मिली जमानत, लेकिन जेल से नहीं निकल पाएंगे; जानें क्या है पूरा मामला - Muzaffarpur News\nबड़ी खबर : जाप सुप्रीमो पप्पू यादव को मिली जमानत, लेकिन जेल से नहीं निकल पाएंगे; जानें क्या है पूरा मामला\nजाप सुप्रीमो पप्पू यादव को अभी-अभी जमानत मिल गई है. लेकिन अभी उन्हें जेल से छुटकारा नहीं मिलेगा. उन्हें अभी भी जेल में ही रहना होगा. हालांकि, वे अभी स्वास्थ्य खराब रहने के कारण न्यायिक हिरासत में ही इलाज करा रहे हैं. उनका इलाज दरभंगा के डीएमसीएच में चल रहा है. दरअसल, पप्पू यादव जिस मामले में जेल में बंद हैं, उस मामले में उन्हें भी जमानत नहीं मिली है. जमानत उन्हें दूसरे मामले में मिली है.\nमिल रही जानकारी के अनुसार, जाप सुप्रीमो पप्पू यादव को आज मंगलवार को पटना कोर्ट से जमानत मिली है. यह मामला सरकारी काम में बाधा पहुंचाने और बिना परमिशन के ही प्रदर्शन करने का है. इस मामले की सुनवाई आज पटना के सब जज-14 अमलेश कुमार सिंह की अदालत में की गई. इसमें उन्हें हिदायत के साथ जमानत दी गई है.\nकोर्ट ने साफ कहा कि वे आगे से सरकारी नियमों की अवहेलना नहीं करें. ऐसा कोई काम नहीं करें. सरकारी नियमों का अनिवार्य रूप से पालन करें. पप्पू यादव की ओर से पक्ष रख रहे उनके वकील पांडे संजय सहाय के अनुसार, प्रशासन ने पप्पू यादव पर बिना अनुमति के प्रदर्शन करने और सरकारी काम में बाधा डालने की प्राथमिकी गर्दनीबाग थाने में दर्ज कराई थी. इस मामले में पप्पू यादव ने पटना कोर्ट से बेल देने की गुहार लगाई थी. इसी मामले में उन्हें जमानत दी गई है.\nगौरतलब है कि पप्पू यादव को पटना पुलिस ने पिछले 11 मई को मधेपुरा के अपहरण के पुराने मामले में गिरफ्तार किया था. उनकी गिरफ्तारी पटना में ही हुई थी. बाद में मधेपुरा पुलिस यहां से अपनी कस्टडी में ली. इसी बीच, उनकी तबीयत खराब हो गई, जिससे उन्हें डीएमसीएच में भर्ती कराया गया है. अभी भी उनका इलाज चल रहा है.


Reported by nationalvoice , Edited by shabahat.vijeta , Last Updated: Jun 17 2019 2:34PM\n"सरकार आपके द्वार". मुलायम सिंह यादव जब दूसरी बार यूपी के सीएम बने थे, तब उन्होंने ये योजना शुरू की थी. इसका मकसद था, सरकार की योजना का लाभ गांव -गांव में ग्रामीणों तक पहुँच रहा है या नहीं, इसका पता लगाना. इसके लिए उन्होंने प्रमुख सचिव और सचिव स्तर के अफसरों को गांवों में ग्रामीणों के साथ एक रात बिताने के लिए भेजा था. ताकि गामीणों के साथ रहते हुए सरकार के आला अफसर ये जान सकें की ग्रामीणों की दिक्कतें क्या हैं? और गामीणों की भलाई के लिए चलायी जा रही योजनाओं की हकीकत क्या है? मुलायम सिंह की इस योजना को बाद में मायावती ने भी अपनाया और अखिलेश यादव ने भी.\nअब इस योजना पर सूबे के मुख्यमंत्री योगी आदित्यनाथ भी अमल करने जा रहे हैं. उन्होंने तय किया है कि जनता का हाल जानने के लिए इसी जून-जुलाई में सरकार के आला अफसर गांव-गांव जायेंगे और एक गांव में रात बिताते हुए सरकारी योजनाओं की हकीकत जानेंगे. इन अफसरों की रिपोर्ट पर सरकार ग्रामीणों की दिक्कतों को दूर करने का फैसला लेगी.\nयोगी सरकार के एक आला अधिकारी के अनुसार, बीते दो वर्षों में सरकार ने जो योजनाएं शुरू कीं उनका लाभ जनता को मिला या नहीं? इसका पता लगाने के लिए करीब एक सप्ताह से अधिक समय तक मैराथन समीक्षा बैठकों और अफसरों से सीधे संवाद के जरिए सीएम योगी आदित्यनाथ ने खुद इसका एजेंडा तय किया है. जिसके मुताबिक इसी जून-जुलाई में योगी सरकार जनता का हाल जानने के लिए गांव-गांव घूमेगी.\nशासन स्तर के 45 अफसर जिलों में जाएंगे. उन्हें सीएम के एजेंडे के अनुसार जानकारी एकत्र करनी होगी. सीएम के इस एजेंडे में साफ कहा गया है कि हर अधिकारी कम से कम एक गांव का दौरा जरूर करें। और हर गांव में पेयजल, शिक्षा, इलाज, सिचाई, खेती- बाड़ी की हकीकत से रूबरू होकर रिपोर्ट तैयार कर शासन को सौपेंगे. इसके बाद मुख्यमंत्री का 21 जून से मंडलीय दौरा शुरू होगा. मंडलीय दौरों में सीएम खुद गांवों तक पहुंचेंगे. संवाद करेंगे, जनकेंद्रित योजनाओं की हकीकत परखेंगे.\nआज से करीब 25 साल पहले मुलायम सिंह यादव द्वारा शुरू की गई "सरकार आपके द्वार" योजना पर योगी सरकार का विश्वास जताना ये साबित करता है कि हाईटेक संचार उपकरणों के इस दौर में भी ये योजना अभी खरी है. यदि इसे ठीक से लागू किया जाये तो ग्रामीणों की समस्याओं का निदान तो होगा ही गांवों की दशा भी बदल जाएगी। राज्य के मुख्य सचिव रह चुके अधिकारियों के अनुसार 1977 बैच के आईएएस अधिकारी कलिका प्रसाद ने गांव-गांव तक सरकार का इक़बाल कायम करने की सोच के तहत सरकार आपके द्वार योजना का मसौदा तत्कालीन मुख्यमंत्री मुलायम सिंह यादव को सौंपा था। मुलायम ने उस पर अमल लिया और आला अफसरों को गांवों में रात बिताने के लिए भेजा। एसी कमरों में बैठने वाले आला अफसर गांव गये, ग्रामीणों से उनकी दिक्कतों की जानकारी ली और गांव में किसी के घर में रात बितायी. तो ग्रामीण क्षेत्रों में मुलायम सिंह का सम्मान बढ़ा. और जब मायावती सत्ता में आयी तो उन्होंने डीएम, कमीश्नर, प्रमुख सचिव, सचिव और एडीजी, आईजी, डीआईजी और पुलिस कप्तान को भी हर माह तीन दिन गांव में रह कर ग्रामीणों की समस्याओं का निदान करने का आदेश दिया.\nमायावती ने खुद भी ग्रामीण क्षेत्रों के दौरा कर गांव में कराये गये कार्यों का निरीक्षण किया और कमी पाए जाने पर ग्रामीणों की मौजूदगी में अफसरों को निलंबित करने का आदेश दिया. मायावती ऐसे त्वरित फैसले लेने के कारण ही नौकरशाही में उन्हें आयरन लेडी कहा जाने लगा.\nअखिलेश यादव ने भी इस योजना में कुछ संशोधन करते हुए लागू किया. उन्होंने गांव में जाने वाले अफसरों को खास तौर से कुछ योजनाओं पर विशेष ध्यान देने को कहा। इसके अनुसार हर अफसर को कृषि, गन्ना विकास, दुग्ध विकास, पशुधन, किसानों को खाद-बीज वितरण, गेहूं-धान खरीद, बिजली आपूर्ति, प्राथमिक शिक्षा, मिड डे मील, स्वास्थ्य सेवाएं, डॉ. लोहिया समग्र ग्राम्य विकास योजना, ग्रामीण पेयजल योजना, ग्रामीण सड़क योजना, लोहिया ग्रामीण आवास योजना, सिंचाई की व्यवस्था, बेरोजगारी भत्ता, कन्या विद्याधन, पेंशन योजनाएं, लैपटॉप वितरण, राजस्व संबंधी मामलों पर अलग से मुख्य सचिव जावेद उस्मानी को रिपोर्ट देने को कहा गया था.\nअखिलेश सरकार में गांव में रात बिताकर लौटे अफसरों की रिपोर्ट पर सरकार ने लापरवाही बरतने वाले अफसरों के खिलाफ एक्शन भी लिया था. पर बीते दो सालों से शासन के आला अफसर गांवो के हाल जानने नहीं गए. लोकसभा चुनावों के दौरान ग्रामीणों ने चुनाव प्रचार करने गए नेताओं से इसकी शिकायत की. इस बारे में पार्टी के केन्द्रीय नेतृत्व ने सीएम योगी को इस बारे में बताया. जिसका संज्ञान लेते हुए योगी सरकार ने चलो गांव की ओर नारे के तहत ही अब ग्रामीण जनता का हाल जानने के लिए अफसरों को गांव में ग्रामीणों की समस्याओं की जानकारी कर उन्हें दूर करने की सोची है. अब देखना ये है कि इस योजना के तहत योगी सरकार ग्रामीण जनता की कितनी समस्याओं का निदान कर पाती है.


हल्द्वानी : लाइब्रेरी में मुफ्त पढ़कर अफसर बन गए होनहार - Dakiyaa\nHome आपक शहर हल्द्वानी : लाइब्रेरी में मुफ्त पढ़कर अफसर बन गए होनहार\n– एक लाइब्रेरी जिसने देश को दिए कई आईएएस और पीसीएस\nहल्द्वानी, डीडीसी। कहते है ‘पंखों से कुछ नहीं होता, हौसलों से उड़ान होती है।’ तो अगर आपको एक बड़ा अफसर बनना हो और जेब में धड़ा न हो… तो क्या तब भी हौसलों से उड़ान भरी जा सकती है। जवाब है नहीं, लेकिन लिखपढ कर बिना पैसों के बड़ा अफसर बना जा सकता है और इसकी मिसाल है उत्तराखंड के हल्द्वानी की लोकमणि दुम्का सेवादीप निकेतन लाइब्रेरी। अमूमन लाइब्रेरी पढ़ने के लिए होती है न कि पढ़ाने के लिए, लेकिन इस लाइब्रेरी ने पढ़ने का मौका भी दिया, पढ़ाया भी और वो भी निःशुल्क। आज निःशुल्क शिक्षा पाकर जाने कितने होनहार और गरीब के बच्चे IAS और PCS बन गए। यह सब संभव हुआ, लोगो के सहयोग और मनोज पाठक की सोच से।\n30 अफसर कर रहे देश सेवा\nलालडांठ रोड पर जय गंगा इन्द्रपुरम में यह लाईब्रेरी है। इस लाइब्रेरी ने अभी तक एक आईएएस, दो पीसीएस, चार अस्सिटेंट प्रोपफेसर, 13 एलटी, 8 सेना सीडीएस में और2डाक्टर दिए है। हैरानी ये कि उक्त सभी हौनहारों ने अपफसर बनने के लिए एक रूपया भी खर्च नहीं किया। सारा खर्चा लाइबे्ररी ने उठाया ताकि युवाओं और देश का भविष्य उज्जवल हो।\nसंयोग से प्रयोग और मिसाल बन गई लाइब्रेरी\nबात 2014 की है समाजसेवी और वरिष्ठ भाजपा नेता मनोज पाठक युवाओं को गलत राह पर जाता देखते थे, देखते उन सेवानिवृत्त लोगो को जिनके पास समय ही समय था। पाठक ने सेवानिवृत्त लोगों को एक साथ जोड़ा। किसी ने ईंट दी तो किसी ने रेता, स्व. किशोर दुम्का ने जमीन दी, उत्थान परिषद का सहयोग और जो कसर बची उसे मनोज पाठक ने पूरा किया। 24 पफरवरी 2016 को लाइब्रेरी का उद्घाटन हो गया। संघ के सह कारवा डा. कृष्णगोपाल, सांसद भगत सिंह कोश्यारी और द ग्रेड खली इसके साक्षी बने।\nशिक्षकों ने चरितार्थ किया सेवा भाव\nपढ़ना है और कुछ बनना है तो लाइब्रेरी में सब मुफ्रत है। यहां पढ़ाने वाले दस शिक्षक इसकी बानगी है। शिक्षक मनमोहन जोशी की अगुवाई में यहां दस शिक्षकों की टीम बच्चों को मुफ्रत शिक्षा देते है। जबकि कोटा के दीपक\nजोशी;बंसल क्लासेसद्ध प्रतियोगी परिक्षाओं की नवीनतम सामाग्री उपब्लध कराते है और वह भी निःशुल्क।\nजलेबी बनाने वाले का बच्चा बना टाॅपर\nपंतनगर की प्रवेश परिक्षा अहम होती है, और हर किसी को प्रवेश मिलता भी नहीं, लेकिन एक जलेबी बनाने वाले और दूसरे सरिया काटने वाले के बेटों ने यहां प्रवेश भी लिया और टाॅप भी किया। दोनो दूसरे व तीसरे नंबर के टाॅपर थे। आज दो शिफ्रट में चलने वाली क्लास में ऐसे तीन सौ हौनहार प्रतियोगी परिक्षाओं की निःशुल्क तैयारी कर रहे है। यहां 300 रुपये प्रतिमाह देने होतें हैं और ये व्यवस्था भी पिछले माह से शुरू की गई है।\nPrevious articleशर्मसार उत्तराखंड : 32 साल के दूल्हे को बेच दी 12 साल की बेटी\nNext articleनक्सलियों ने जारी की लापता कोबरा कमांडो की फोटो, रखी मांग


पंचायत चुनाव आरक्षण पर HC के फैसले के खिलाफ याचिका, शुक्रवार को सुनवाई करेगा सुप्रीम कोर्ट - तहक़ीकात समाचार\nHome उत्तर प्रदेश पंचायत चुनाव आरक्षण पर HC के फैसले के खिलाफ याचिका, शुक्रवार को सुनवाई करेगा सुप्रीम कोर्ट\nपंचायत चुनाव आरक्षण पर HC के फैसले के खिलाफ याचिका, शुक्रवार को सुनवाई करेगा सुप्रीम कोर्ट\nतहकीकात समाचार ,नैतिकता, प्रमाणिकता, निष्पक्षता बुधवार, मार्च 24, 2021 उत्तर प्रदेश,\nउत्तर प्रदेश में पंचायत चुनाव को लेकर दाखिल याचिका पर सुप्रीम कोर्ट 26 मार्च को सुनवाई करेगा. मुख्य न्यायाधीश जस्टिस एसए बोबड़े की अध्यक्षता वाली पीठ इस मामले की सुनवाई करेगी. ऐसे में पंचायत चुनाव से जुड़ी याचिकाओं के निस्तारण पर सब सभी की निगाहें सुप्रीम कोर्ट पर टिकी हैं.\nबता दें कि मंगलवार को ही उत्तर प्रदेश सरकार ने सुप्रीम कोर्ट में कैविएट अर्जी भी दाखिल की है. इस अर्जी में कहा गया है कि कोर्ट इस याचिका पर कोई भी निर्णय करने से पहले एक बार उनका पक्ष भी जरूर सुने. कैविएट याचिका में प्रदेश सरकार की ओर से कहा गया है कि जब पंचायत चुनाव को लेकर दाखिल याचिकाओं पर सुप्रीम कोर्ट सुनवाई करेगा तब कोर्ट में सरकार का भी पक्ष सुना जाए.\nदरअसल, उत्तर प्रदेश पंचायत चुनाव को लेकर सुप्रीम कोर्ट में पिछले शनिवार को विशेष अनुमति याचिका यानी एसएलपी दाखिल की गई है. इस याचिका में इलाहाबाद हाईकोर्ट के फैसले को चुनौती दी गई. याचिकाकर्ता ने सुप्रीम कोर्ट से कहा कि हाईकोर्ट में मामले की सुनवाई के दौरान उसका पक्ष पूरी तरह नहीं सुना गया.\nइलाहाबाद हाईकोर्ट की लखनऊ बेंच ने कुछ दिन पहले ही पुरानी आरक्षण सूची पर रोक लगाते हुए 2015 के आधार पर चुनाव कराने को लेकर फैसला सुनाया था. हाईकोर्ट ने अपने आदेश में कहा था कि साल 2015 को आधार मानते हुए सीटों पर आरक्षण लागू किया जाए.\nइसके पूर्व राज्य सरकार ने कहा कि वह साल 2015 को आधार मानकर आरक्षण व्यवस्था लागू करने के लिए तैयार है. ऐसे में उत्तर प्रदेश में पंचायत चुनाव से जुड़ी याचिकाओं को लेकर सभी की निगाहें सुप्रीम कोर्ट पर टिकी हैं.\nBy तहकीकात समाचार ,नैतिकता, प्रमाणिकता, निष्पक्षता at बुधवार, मार्च 24, 2021


Prayers for Modi in mosques and madrasas\nमोदी के लिए मस्जिदों व मदरसों में हुई दुआ Meerut News\nPublish Date:Fri, 18 Sep 2020 09:08 AM (IST)Author:\nमेरठ, जेएनएन। भारतीय उद्योग विकास व्यापार मंडल के प्रदेशाध्यक्ष व स्वच्छ भारत के पउप्र कार्यकारिणी सदस्य काजी शादाब ने गुरुवार को प्रधानमंत्री के 70वें जन्मदिवस पर मस्जिदों व मदरसों में विशेष दुआ कराई। काजी शादाब ने बताया कि बच्चों को फल भी बांटे गए। कारी आसिम, मौलाना खलीक, मौलाना अशरफ, कारी मुर्सलीन, मुजाहिद अली, अजहर अंसारी, सैयद सारिक व अनवार चौधरी आदि मौजूद रहे। वहीं, भाजपा अल्पसंख्यक मोर्चा के राष्ट्रीय उपाध्यक्ष इरफान अहमद ने सेवा सप्ताह के तहत जरूरतमंदों को मास्क, भोजन व शर्बत पिलाकर सहायता की। केक काटा, जरूरतमंदों को बांटे कपड़े प्रधानमंत्री के जन्मदिवस पर प्रधानमंत्री जनकल्याणकारी योजना प्रचार-प्रसार अभियान की टीम ने गंगानगर स्थित कार्यालय पर केक काटा। जिलाध्यक्ष अमन फौजी के नेतृत्व में सदस्यों ने जरूरतमंदों को मास्क व कपड़ों का वितरण किया। संगठन महामंत्री पंकज विश्नोई व गौरव चौधरी आदि मौजूद रहे। महिला मोर्चा ने गरीबों को फल वितरित किए प्रधानमंत्री के जन्मदिन के उपलक्ष्य में भाजपा महिला मोर्चा ने गांव-गांव जाकर गरीबों को फल वितरित किए। गुरु वार को सरूरपुर गांव में महिला मोर्चा ने प्रधानमंत्री नरेंद्र मोदी के जन्म दिवस सप्ताह को सेवा सप्ताह के रूप में मनाया। जिपं सदस्य डा. मीनाक्षी भराला ने पार्टी नेताओं सहित गांव के गरीब परिवार में जाकर फल व खाने के पैकेट वितरित कराये। इस दौरान दबथुवा, नानू ईकड़ी आदि गांव में भी फल वितरित कर योजनाओं की जानकारी दी। संचालन मनोज चौधरी ने किया। सतेंद्र भराला, देवेंद्र प्रजापति, बीर ¨सह, जगदीश, यशपाल आदि मौजूद रहे। दबथुवा में प्रधानमंत्री नरेंद्र मोदी के 70 वें जन्मदिन को सेवा सप्ताह के रूप में मनाया जा रहा है भाजपा नेत्री और जिपं सदस्य डॉ. मीनाक्षी भराला ने गाड़ियां लोहारों की बस्ती प्रतापगढ़ में फलों का वितरण कर प्रधानमंत्री के दीर्घायु की कामना की। गढ़ी दबथुवा में मनोज चौधरी और बहादरपुर गांव में मास्टर विक्रम ¨सह के आवास पर भी प्रधानमंत्री नरेंद्र मोदी का जन्मदिन मनाया गया। वहीं कार्यक्रम के दौरान शारीरिक दूरी और मास्क पहनने के नियमों को भी दरकिनार कर दिया गया। इस बारे में डा. मीनाक्षी भराला ने कहा कि उन्होंने ओर उनकी टीम ने चेहरे पर मास्क का इस्तेमाल किया हुआ था। भाषण के दौरान मुंह से हटा लिया गया। जिन लोगों के पास मास्क नहीं थे। उनको बाद में वितरित करा दिये गए।


क्या परमेश्वर हमें वह सब कुछ देने का वादा नहीं करता जो हम मांगते हैं (मरकुस 11:24)? - BibleAsk\nमरकुस 11:24 कहता है, “इसलिये मैं तुम से कहता हूं, कि जो कुछ तुम प्रार्थना में मांगो, उस पर विश्वास कर कि वे तुम्हें मिल गए हैं, और वे तुम्हें मिल जाएंगे।” तो, क्या इस पद का यह अर्थ है कि परमेश्वर लोगों को वह देगा जो वे माँगेंगे? प्रेरित लूका उसी पद को लिखता है जिसका उल्लेख मरकुस 11:24 में किया गया है, लेकिन इस पर अधिक प्रकाश डालता है कि वास्तव में परमेश्वर विश्वासियों को क्या देने का वादा कर रहा है। आइए पढ़ते हैं यह अंश:\n“9 परन्तु हेरोदेस ने कहा, युहन्ना का तो मैं ने सिर कटवाया अब यह कौन है, जिस के विषय में ऐसी बातें सुनता हूं? और उस ने उसे देखने की इच्छा की॥\n13 उस ने उन से कहा, तुम ही उन्हें खाने को दो: उन्होंने कहा, हमारे पास पांच रोटियां और दो मछली को छोड़ और कुछ नहीं: परन्तु हां, यदि हम जाकर इन सब लोगों के लिये भोजन मोल लें, तो हो सकता है: वे लोग तो पांच हजार पुरूषों के लगभग थे” (लूका 9:9-13)।\nलूका हमें बताता है कि परमेश्वर अपने बच्चों को पवित्र आत्मा के परम उपहार का वादा करता है। वास्तव में, आत्मिक आशीषें सच्ची आशीषें हैं जो परमेश्वर लोगों को देने के लिए उत्सुक हैं क्योंकि वे उन्हें अनन्त जीवन प्राप्त करने में सक्षम बनाती हैं। इस अर्थ में, वे किसी भी सांसारिक आशीष के मूल्य से कहीं अधिक हैं। इन उपहारों में ज्ञान, जीत, शक्ति, अनुग्रह, विश्वास, आदि शामिल हैं। और उन्हें उन सभी के लिए गारंटी दी जाती है जो उन्हें चाहते हैं। “देख, मैं तुझे… शत्रु की सारी शक्ति पर अधिकार देता हूं” (लूका 10:19)।\nपरमेश्वर आत्मिक आशीषों की प्रतिज्ञा करता है क्योंकि वह मानता है कि मनुष्य अपनी शक्ति के द्वारा पाप पर विजय नहीं पा सकता (यूहन्ना 15:4-6)। क्योंकि उसके अनुग्रह के बिना कोई उसकी आज्ञाओं का पालन नहीं कर सकता (निर्गमन 20:3-17)। जो कुछ विश्वासी अपनी शक्ति से नहीं कर सकते, वह निश्चित रूप से तब पूरा किया जा सकता है जब मानव प्रयास परमेश्वर की शक्ति के साथ संयुक्त हो (2 कुरिन्थियों 2:14)। मसीह के द्वारा, विश्वासयोग्य सब कुछ कर सकते हैं (फिलिप्पियों 4:13)।\nऔर सबसे आश्चर्यजनक सत्य यह है कि परमेश्वर “जो कुछ हम मांगते या सोचते हैं, उस से बढ़कर जो हम में काम करता है, वह बहुत अधिक करता है” (इफिसियों 3:20)। आत्मिक शक्ति के ऐसे संसाधन हैं जो सभी के लिए सुलभ हैं और समझ से परे हैं। और ये संसाधन विशेष रूप से गहनतम आवश्यकता के समय में प्राप्त होते हैं (रोमियों 5:20), जब विश्वासी परमेश्वर के विश्वास को थामे रहते हैं (1 यूहन्ना 5:4)। दुर्भाग्य से, कुछ ही इन विशेषाधिकारों का लाभ उठाते हैं।\nअन्य सभी अनुरोधों के लिए, विश्वासियों को भी मांगने के लिए आमंत्रित किया जाता है और यह सुनिश्चित किया जाता है कि जब तक वे उसके मार्ग पर चलते हैं, तब तक परमेश्वर उनसे कोई अच्छी बात नहीं रोकेगा (भजन संहिता 84:11)। सभी मांगें और विश्वास करें कि वे जो मांगेंगे वह उन्हें प्राप्त होगा यदि यह परमेश्वर की इच्छा के अनुसार और उनके सर्वोत्तम हित के लिए है (1 यूहन्ना 5:15)। प्रभु ने अपने बच्चों को यह कहते हुए आमंत्रित किया, “अब तक तुम ने मेरे नाम से कुछ नहीं माँगा: माँगो तो पाओगे कि तुम्हारा आनन्द पूरा हो” (यूहन्ना 16:24)।\nThis post is also available in: English (अंग्रेज़ी) മലയാളം (मलयालम)व्यवस्था के अधीन नहीं बल्कि अनुग्रह के अधीन पौलुस ने लिखा, “और तुम पर पाप की प्रभुता न होगी, क्योंकि तुम…\nThis post is also available in: English (अंग्रेज़ी) മലയാളം (मलयालम)सुलैमान बुद्धिमान ने कहा, “अपने को बहुत धर्मी न बना, और न अपने को अधिक बुद्धिमान बना; तू क्यों अपने ही…


अग्रिया गुहा रिलीज़ की तारीख - सितम्बर 10, 2017\nलेकिन कभी कभार ये शर्मीली रेगिस्तानी टिड्डियां किसी अचानक से राक्षसी रूप धर लेती हैं। आय और व्यय का पूरा खाता रखना, साथ ही साथ अपने निरंतर विश्लेषण का संचालन करना आवश्यक है। इस मामले में, आय ट्रेडों से आय है, और प्रवाह की दर लाभहीन की कमी है, लगातार निगरानी और उनके सह-संबंध हम रणनीतियों हम उनका उपयोग लाभप्रदता और या बदलने (नई GDMFX ब्रोकरेज स्पष्ट नियम या प्रतिबंध की शुरूआत) की व्यवहार्यता में सुधार करने के बारे में निष्कर्ष कर सकते हैं का विश्लेषण।\nया तो किसी पूर्वाकांक्षित पाठ को पूरा करने की आवश्यकता होने से या भविष्य में इस पाठ के उपलब्ध होने की स्थिति में, कुछ पाठ लॉक हो सकते हैं (जो लॉक प्रतीकों द्वारा दर्शाये गए हैं)। पॉजिटिव- आज कोई भूमि संबंधी खरीद-फरोख्त का काम संपन्न हो सकता है। वैसे भी आज आपको हर काम में सकारात्मक परिणाम प्राप्त होंगे। इसलिए पूरी मेहनत से अपने कार्य को संपन्न करें। सामाजिक गतिविधियों में भी आप।\nप्यार में पड़ना अपना ही रोमांच है। कुछ और मजेदार प्रेम उद्धरण देखें जो आपको मुस्कुराएंगे। मूल्य आंदोलन का सही पूर्वानुमान बनाने के लिए आपको चार्ट का सही विश्लेषण करना होगा। बहुत GDMFX ब्रोकरेज सारे व्यापारी तकनीकी विश्लेषण या मौलिक समाचारों का उपयोग कर रहे हैं। प्लेटफॉर्म पर आपको अलग-अलग चार्ट सेटिंग ्स मिलेंगी।\nसमझ कैसे काम करने के लिए विशेषज्ञ सलाहकारसोने और मुद्रा जोड़े के लिए संकेत दे रही है। अचानक हेलिकॉप्टर GDMFX ब्रोकरेज की गड़गड़ाहट की आवाज से उनकी नींद खुल गई. इसके बाद मेगाफोन पर चिल्लाने की आवाजें उन्हें सुनाई दीं. सैफ़ुल्ला उस वक्त एक किशोर थे, लेकिन जल्द ही वे स्पेशल फोर्सेज के "मारने या पकड़ने" के मिशन के बीचोंबीच आने वाले थे।\nश्री नामा नागेश्वर राव: महोदय, दो मिनट का समय दीजिए। ये लोग जितना इनक्रीज करेंगे, लेकिन दस हजार करोड़ रूपए मेजर कारपोरेट कंपनीज को नहीं जाना चाहिए। अगर दस हजार करोड़ रूपए चार-पांच कंपनीज को देंगे, यह सब देना गलत होगा। एग्जिम बैंक ने अब तक जो दिया है, वह मैक्सिमम परसेंटेज मेजर कारपोरेट सेक्टर्स को दे रहा है। इसका मैक्सिमम फंड यूटीलाइजेशन स्माल स्केल इंडस्ट्रीज को, मीडियम स्केल इंडस्ट्रीज को देना चाहिए, एक्सपोर्ट ओरिएंटेड को देना चाहिए, एक्सपोर्ट फूड इंडस्ट्रीज पर ध्यान देना चाहिए। इन सब चीजों को आप इसमें इंक्ल्यूड करेंगे, तो हम इस बिल को सपोर्ट कर रहे हैं। वे सुनिश्चित करते हैं कि दलालों गंभीर हैं और निवेशक का पैसा उनके साथ सुरक्षित है।\n537. 2019 GDMFX ब्रोकरेज विश्व कैंसर दिवस (डब्ल्यूसीडी) का विषय क्या है? हमसे परे नहीं मिथकों को तोड़ना आई एम और आई विल कैंसर के मिथकों – तथ्यों को प्राप्त करें।\nतारों में, ऊर्जा का उत्पादन कई चरणों में हो रहा है। पहले चरण में ऊर्जा-उत्पादन होने पर जो कुछ बचता है, वह दूसरे चरण में होने वाले ऊर्जा-उत्पादन में काम आ जाता है। इस प्रकार यह चक्र चलता रहता है। अन्त में, एक समय ऎसा भी आता है जब तारे का सारा ईंधन समाप्त हो जाता है और तारे अन्त में श्वेत वामन तारे (White dwarf), न्यूट्रॉन तारे (Neutron star) अथवा ब्लैक होल (Black hole) के रूप में बदल जाते हैं। पर इसके पहले एक प्रक्रिया और होती है वह है कुछ समय के लिये तारों का बढ़ना और उनका तेजी से चमकना। 100 में से 99% में, यह पूरी राशि के नुकसान के साथ समाप्त होता है और क्रेडिट बोझ जो आपके ऊपर डैमोकल्स की तलवार के साथ लटका हुआ है।\nअनुभवी व्यापारियों अलग स्थानों पर एक से अधिक खाते खोल रहे हैं। जब लोग एक संक्रमण से उबर जाते हैं तो उनके शरीर में इस बात की समझ पैदा हो जाती है कि अगर उन्हें यह दोबारा हुआ तो इससे कैसे लड़ाई लड़नी है।\nउदाहरण के लिए, एक्सिस बैंक जैसे निजी बैंक में खाताधारक को 10,000 रुपये की न्यूनतम बैलेंस राशि रखने की आवश्यकता होती है। स्टैंडर्ड चार्टर्ड जैसे अंतर्राष्ट्रीय बैंक में खाताधारकों को 25,000 रुपये की न्यूनतम बैलेंस राशि रखने की आवश्यकता होती है। क्या विदेशी मुद्रा व्यापार में एक बहुत ही सरल तरीका है यह समझाने के लिए है कि यह ट्रेडिंग मुद्राओं के बारे में कहा जा सकता है मुद्रा बाजार, जो एक ऑनलाइन ट्रेडिंग प्लेटफॉर्म के माध्यम से किया GDMFX ब्रोकरेज जाता है। एक स्पष्ट और पूर्ण क्या समझ है करने के लिए विदेशी मुद्रा व्यापार हम मौद्रिक प्रणाली के विकास और उद्भव पर एक नज़र लेने के लिए आप का समर्थन है विदेशी मुद्रा बाजार के। करने के बाद कि यह क्या उपकरणों रहे हैं समझने के लिए आसान हो जाएगा वहाँ, कारोबार कैसे वे ऐसे में विभाजित किया गया है समूह के रूप में प्रमुख, नाबालिग, और विदेशी मुद्राओं और क्यों समग्र व्यापार की जरूरत है। रिस्क-रिवॉर्ड रेशियो के अर्थों में डबल टॉप और डबल बॉटम पैटर्न आपको कारोबार के शानदार अवसर उपलब्ध कराएँगे। यह सुनिश्चित करेगा कि आपके नुकसान हमेशा आपके फायदे से छोटे हों।\nFxPro ट्रेडिंग अकादमी दुनिया की मुद्रा बाजार पर व्यापार की चुनौतियों के लिए पूरी तरह से शुरुआत तैयार करने के लिए डिजाइन GDMFX ब्रोकरेज किया गया है। इस कोर्स के अंत तक आपको पता होना चाहिए कि कैसे विदेशी मुद्रा, काम करता है जहां आप मुद्रा व्यापार खाद्य श्रृंखला में खड़ा है, और क्या कदम तुम अपनी बढ़त बढ़ाने के लिए ले जा सकते हैं। नहीं लग रहा है रैखिक सामग्री के माध्यम से जाना है कि आप। अगर वहाँ एक विशिष्ट विषय षड्यंत्रों कि आप पहले इससे निपटने के लिए स्वतंत्र महसूस हो रहा है, और फिर सवाल उठता है कि के रूप में आप सामग्री के माध्यम से कदम के आधार पर अन्य वर्गों के लिए आगे बढ़ना कृपया है। ई-मिनिस इलेक्ट्रॉनिक रूप से वायदा अनुबंधों का लेनदेन करते हैं जो संबंधित मानक वायदा अनुबंध के प्रतिशत का प्रतिनिधित्व करते हैं। ई-मिनिस विभिन्न कारणों से आदर्श शुरुआती ट्रेडिंग उपकरण बनाते हैं, जिसमें राउंड-द-घड़ी व्यापार, कम मार्जिन दरें, अस्थिरता और तरलता शामिल है। यह गाइड ई-मिनी स्टॉक इंडेक्स वायदा अनुबंधों पर चर्चा करेगा, ई-मिनी विशेषताओं का वर्णन करेगा और इन लोकप्रिय अनुबंधों के व्यापार के तरीकों का परिचय देगा। चित्रा 1: ई-मिनी एस एंड पी 500। 3. Metatrader5के साथ "ओपन लाइव अकाउंट" या "ओपन डेमो अकाउंट" पर क्लिक करें।\nकीमतों और मात्रा की प्रवृत्ति (प्रा) - द्विआधारी विकल्प के लिए संकेतक नवम्बर 12, 2017\nधुरी अंक के प्रकार मई 24, 2017\nशुरुआती लोगों के लिए व्यापार करने के लिए कौन सी संपत्ति बेहतर है सितम्बर 29, 2017


जाह्नवी के नए गाने से गुस्साई सोना मोहपात्रा ने किया ट्वीट,न सिंगर की कद्र न कंपोजर की !-Sona mohapatra angry on janhvi kapoor film roohi remake song nadiyon paar\nजाह्नवी कपूर के गाने 'नदियों पार' पर गुस्साई सोना मोहपात्रा, कहा- 'न सिंगर की कद्र न कंपोजर की'\nजाह्नवी के गाने से गुस्से में सोना मोहपात्रा. (फोटो साभार : sonamohapatra/Instagram)\nसोना मोहपात्रा (Sona mohapatra) गुस्से में हैं, सोना के गुस्से की वजह है बॉलीवुड में रिमिक्स का चलन. जाह्नवी कपूर (Janhvi Kapoor) के नए गाने से भड़की सोना ने सोशल मीडिया पर नाराजगी जाहिर की.\nLast Updated: March 3, 2021, 10:11 PM IST\nमुंबई: बॉलीवुड एक्ट्रेस जाह्नवी कपूर (Janhvi Kapoor) की फिल्म ‘रूही’ (Roohi) का नया गाना रिलीज किया गया है. रिलीज होने के साथ ही यह गाना विवादों में आ गया है. बॉलीवुड में रीमेक का चलन जोरो पर है. चाहे फिल्म की कहानी हो या फिल्म के गाने सब कुछ रिमिक्स के नाम पर परोसा जा रहा है. देखने को मिल रहा है कि गानों से लेकर सीन तक रिक्रिएट किया जा रहा है. अब कहने को तो ये एक नया ट्रेंड है, लेकिन बॉलीवुड के तबके को यह पसंद नहीं आ रहा है. फिल्म ‘रूही’ के गाने ने एक बार फिर इस विवाद को हवा दे दी है. सिंगर सोना मोहपात्रा ने अपनी नाराजगी ट्वीट कर जताई.\n'रूही' के गाने को देख कर सोना मोहपात्रा अपने गुस्से को काबू में नहीं कर पाई और ट्वीटर पर भड़ास निकाल दी. सोना ने एक ट्वीट कर लिखा कि ‘बॉलीवुड में गानों के रिमिक्सिंग का चलन जारी है. इससे यह साफ संदेश है कि हमें न ओरिजिनल क्रिएटर की कद्र है न ही कंपोजर , सिंगर की इज्जत है. इससे पता चलता है कि कुछ नया करने का आत्मविश्वास ही नहीं बचा है'.\n‘रूही’ फिल्म के गाने 'नदियों पार' में बॉलीवुड एक्ट्रेस जाह्नवी की अदाएं फैंस को काफी पसंद आ रही है. इस गाने में जाह्नवी डांस भी बेहद अच्छा किया है. लेकिन यह गाना जिस पर जाह्नवी शानदार डांस कर वाहवाही बटोर रही हैं असल में वह म्यूजिकल ग्रुप शुमर का एक फेमस पंजाबी गाना है. इस गाने के बोल इतने अच्छे है कि आज भी कई लोगों को याद हैं. अब जब इतने सालों बाद उस गाने को फिर रिएक्रिट किया गया तो सिंगर सोना मोहपात्रा का गुस्सा सातवें आसमान पर पहुंच गया.\nबता दें कि सिंगर सोना मोहपात्रा हमेशा ही रिमिक्स और रिमेक गानों के खिलाफ रही हैं. इससे पहले भी बॉलीवुड में गानों की रिमिक्स पर सोना नाराजगी जता चुकी है.